Cabar adrenalin, nak santai-santai pun boleh! Ini 7 tarikan mesra muslim di Australia Barat

PERJALANAN lima jam dari Kuala Lumpur ke Australia Barat langsung tidak terasa sejurus anda menjejakkan kaki ke destinasi libur popular itu.

Selain tarikan flora dan fauna, Australia Barat juga kaya dengan pelbagai tarikan mesra muslim, sekali gus menjadikan ia destinasi terbaik buat sesiapa yang mahu ke sana.

Berikut mStar kongsikan tujuh lokasi serta aktiviti yang wajib anda rasai sekiranya berkunjung ke sana.

Antara lokasi wajib dikunjungi peminat seafood. Foto: Instagram Cicerello's Fremantle.

1. Fremantle

Berjalan-jalan di sekitar Fremantle bagaikan membawa anda ke dunia berbeza. Segalanya cukup nyaman, tenang dan perlahan.

Antara yang menarik untuk dikunjungi tentunya Fremantle Markets, sebuah pasar lama yang dibina pada tahun 1987. Bukan sedakar menjual aneka pakaian dan makanan, ia juga memberi peluang buat anda menerokai sejarah dan tradisi tempatan.

Pasar ini menawarkan aneka buah-buahan, makanan dan macam-macam lagi. Foto: Fremantle Markets.

Sekitar beberapa minit perjalanan dari pasar itu, anda akan tiba ke Fremantle Fishing Boat Harbour, lokasi indah dengan panorama laut dan lambakan kapal pelbagai saiz sedang berlabuh.

Bagaikan tidak lengkap kunjungan ke Fremantle sekiranya tidak menjamu selera di Cicerello’s, sebuah restoran yang menawarkan seleksi makanan laut segar dan menyelerakan.

Email: info@cicerellos.com.au

Laman web: https://www.cicerellos.com.au/

Facebook: https://www.facebook.com/CicerellosFremantle/

Instagram: @Cicerellos

Aktiviti terjunan zipline yang merentasi Swan River.

2. Matagarup Bridge Zip+Climb

Bagi yang gemar aktiviti lasak dan tidak gentar untuk mencabar adrenalin, anda wajib rasai sendiri pengalaman zip line sejauh 400 meter merentasi Swan River.

Sebelum melakukan terjunan merentasi sungai pada kelajuan 75 kilometer sejam, anda juga perlu memanjat struktur besi setinggi 72 meter.

Pengunjung perlu mendaki stuktur besi setinggi 72 meter sebelum melakukan terjunan zipline.

Mereka yang fobia dengan ketinggian tidak perlu risau kerana segala ketakutan pasti akan hilang sejurus anda berada di puncak untuk menikmati panorama indah 360 darjah dari platfrom SkyView.

Email: info@zipclimb.com.au

Laman web: www.zipclimb.com.au

Facebook: @zipclimbperth

Instagram: @zipclimbperth

Kereta api yang membawa pengunjung merentasi laut di Busselton Jetty.

3. Busselton Jetty & Underwater Obervatory

Bagi yang mahu bersantai-santai, perjananan menaiki kereta api di Bussleton Jetty merupakan aktiviti yang wajib anda lakukan.

Perjalanan kira-kira 1.7 kilometer (km) merentasi jeti klasik itu akan membawa anda ke Underwater Obervatory, struktur konkrit dengan tingkap kaca yang dibina sehingga ke dasar laut. Lebih menarik, ia merupakan salah satu daripada enam Underwater Observatory yang terdapat di seluruh dunia.

Orang ramai tidak melepaskan peluang meninjau hidupan laut di Underwater Obervatory ini.

Menuruni anak tangga untuk ke bahagian bawah struktur itu, anda berpeluang melihat lebih 300 spesies marin yang bebas berenang di dalam lautan, malah pengalaman itu seolah-olah membawa anda ke dunia yang berbeza.

Email: bookings@busseltonjetty.com.au

Laman web: http://www.busseltonjetty.com.au

Facebook: @busseltonjetty

Instagram: @busseltonjettyofficial

Antara lokasi menarik untuk hiking sambil menyaksikan panorama laut biru.

4. Cape to Cape Walk

Meneroka pinggir laut dengan binaan batuan semula jadi di sepanjang Smiths Beach menjanjikan pengalaman yang sukar dilupakan buat pengunjung.

Trek perjalanan Cape to Cape sejauh 123km bakal membawa anda menelusuri panorama laut biru yang menakjubkan sambil menyelami geologi lokasi itu.

Lokasi insta-worthy ini wajib anda kunjungi sekiranya berpeluang datang ke Australia.

Jika bertuah, anda juga dapat mendekati haiwan-haiwan yang terdapat di sekitar trek berkenaan.

Email: info@capetocapetours.com.au

Laman web: www.capetocapetours.com.au

Facebook: @CapetoCapeExplorerTours

Instagram: @capetocapeexplorertours

Suasana di atas kapal ketika mengikuti pelayaran di Mandurah.

5. Mandurah Cruises

Aktiviti pelayaran ini akan membawa anda menerokai lautan yang tenang dengan panorama indah di sekelilingnya. Paling menarik, anda juga boleh melihat ikan lumba-lumba yang sesekali muncul di permukaan air.

Menerusi pelayaran ini, anda bukan sahaja berpeluang menikmati makanan laut segar, malah boleh melihat sendiri bagaimana lobster ditangkap sebelum dibawa naik ke atas kapal.

Lobster segar yang ditangkap akan diukur terlebih dahulu sebelum ia disajikan buat tetamu.

Selain menikmati lobster secara mentah, anda juga akan dihidangkan lobster yang dimasak di atas kapal, di samping menu-menu lain yang tidak kurang hebatnya.

Email: reservations@sea-west.com.au

Laman web: www.mandurahcruises.com.au

Facebook: @MandurahCruises

Twitter: @MandurahCruises

Instagram: @MandurahCruises

Bukan sekadar disajikan pemandangan indah, kru kapal juga memberi layanan cukup istimewa buat setiap pengjunjung yang hadir.

6. Melting Pot Glass Studio

Kunjungan santai ke bengkel ini membolehkan kita melihat sendiri dengan lebih dekat bagaimana kraf barangan kaca dihasilkan oleh penduduk tempatan.

Lihat sendiri bagaimana kraf kaca dihasilkan di Melting Pot Glass Studio.

Bertempat di bengkel kecil dalam suasana ala kampung, pengunjung akan dipertontonkan demonstrasi awal hingga akhir bagaimana kraf itu dihasilkan.

Pengunjung juga boleh melihat kraf-kraf yang tersusun rapi di sekitar bengkel itu. Jika ada yang berkenan, bolehlah beli untuk untuk dibawa pulang.

Antara kraf menarik yang dipamerkan untuk jualan.

Email: meltingpot@westnet.com.au

Laman web: www.meltingpotglass.com/

Facebook: @meltingpotglass

Instagram: @meltingpotglassstudio

7. Olio Bello

Olio Bello merupakan salah satu pengeluar minyak zaitun terbaik di Australia. Produk organik yang telah memenangi anugerah itu diperbuat daripada zaitun berkualiti premium yang dipetik dan diproses sendiri.

Selain malihat proses pembuatan minyak zaitun, Olio Bello juga menjemput pelawat untuk merasai keindahan alam yang masih terpelihara di sekitar lokasi itu.

Antrara produk berasaskan minyak zaitun yang dihasilkan. Foto: Instagram Olio Bello.

Malah, anda juga boleh membeli-belah pelbagai produk organik seperti minyak zaitun, serbuk teh serta sabun dan krim tangan berasaskan zaitun.

Email: glamping@oliobello.com

Laman web: www.oliobello.com

Facebook: @OlioBelloOliveOil

Twitter: @OlioBello

Instagram: @oliobello

Dapatkan info dengan mudah dan pantas! Join grup Telegram mStar DI SINI

Australia Barat, melancong ke Australia, destinasi pelancongan Autsralia, tempat menarik, Tourism Australia

Summary: <b>BUKAN</b> sekadar bersantai, anda juga boleh melakukan aktiviti mencabar adrenalin di Australia Barat.

Aktiviti terjunan zipline merupakan salah satu tarikan di sana. Foto: Instagram Zipclimbperth.


Maldives ‘syurga dunia’ pertahan anugerah destinasi utama global... Perkenal konsep satu pulau, satu resort

SEBUT sahaja Maldives, pastinya anda membayangkan sebuah pulau yang mempunyai panorama memukau di samping air laut berwarna biru, pantai putih dan suasana mendamaikan.

Mana tidaknya, destinasi yang sinonim dengan 'percutian bulan madu' itu berada di Lautan Hindi serta terletak di barat daya Sri Lanka dan India iaitu kira-kira 1,000 kilometer dari benua Asia.

ARTIKEL BERKAITAN: Lemau dan bosan? Cabar diri anda di Langkawi... 7 aktiviti ini pasti tingkatkan adrenalin

Justeru tidak hairanlah apabila 'syurga dunia' berkenaan terus diangkat sebagai Destinasi Utama Dunia untuk tahun ketiga berturut-turut di Anugerah Perjalanan Dunia 2022.

Jambatan kayu atas air menjadikan panorama Maldives lebih memukau. - Vocket

Diumumkan pada acara yang diadakan pada 11 November, Maldives menerima beberapa anugerah termasuk gelaran paling berprestij dalam industri pelancongan global.

Lebih menggembirakan apabila penganugerahan itu diterima semasa mereka menyambut Jubli Emas Pelancongan.

Terdahulu anugerah itu diterima Ketua Pegawai Eksekutif dan Pengarah Urusan Pemasaran, Perhubungan Awam Maldives Corporation (MMPRC), Thoyyib Mohammed bersama Menteri Pelancongan Maldives, Dr Abdulla Mausoom pada majlis di Istana Al Bustan Oman.

The Maldives menewaskan 18 negara lain termasuk Dubai, Portugal, Indonesia dan Greece.

Menurut Dr Abdulla, pencapaian tersebut adalah bukti populariti dan kemeriahan Maldives sebagai destinasi pelancongan.

Toyyib menunjukkan trofi yang dimenangi.

"Pencapaian industri sepanjang tiga tahun lalu juga mencerminkan daya tahan industri pelancongan Maldives di tengah-tengah krisis," katanya.

Maldives pertama kali mendapat gelaran Destinasi Utama Dunia pada 2020 etika wabak Covid-19 melanda seluruh negara.

Seperti negara lain, Maldives juga bergelut mempertahankan industri pelancongannya kerana penutupan sempadan.

Namun dalam tempoh itu, kerajaannya telah merangka gerak kerja baharu untuk pembukaan semula sempadan dengan menekankan pembentukan geografi unik pulau-pulau Maldives sebagai USP utama konsep satu-pulau-satu-resort.

Inisiatif tersebut sekali gus menjadikan Maldives sebagai salah satu destinasi paling selamat untuk pelawat walaupun di tengah-tengah pandemik menerusi pembukaan semula sempadan untuk perjalanan antarabangsa 15 Julai 2020.

Dapatkan info dengan mudah dan pantas! Join grup Telegram mStar DI SINI

Maldives, anugerah pelancongan, destinasi percutian, bercuti ke Maldives

Summary: <b>MALDIVES</b> bukan sahaja terkenal tetapi menjadi lokasi dalam senarai setiap individu.

Salah satu villa atas air untuk bajet bawah RM2,000. - NH Online


Sepang syurga makanan... 6 lokasi ini pasti buka selera anda, rugi tak singgah!

APABILA ditanya nak makan di mana, pasti anda rasa buntu! Situasi itu sering berlaku tidak kira sama ada untuk mengisi waktu rehat bekerja mahupun ketika meluangkan masa bersama keluarga.

Bagi yang berada di sekitar daerah Sepang, Selangor, apa kata anda berkunjung ke enam lokasi ini.

Bukan sahaja port menarik dan selesa tetapi hidangan yang ditawarkan cukup memuaskan dan menepati citarasa anda.

1. Senandung Malam Seafood, Bagan Lalang

Menawarkan makanan laut dengan harga yang berpatutan, anda pasti rambang mata kerana kesemuanya segar dan pelbagai.

Pilih dan request apa sahaja cara masakan yang anda suka.

Senandung Malam Seafood ialah restoran ‘outdoor’ yang menghadap pantai dan dibuka bermula pukul 5 petang.

Jadi pelanggan boleh menikmati hidangan sambil menikmati angin bayu dan menyaksikan matahari terbenam. Jika anda dari Kuala Lumpur, perjalanan mengambil masa hanya satu jam.

2. The Tepen, Cyberjaya

Anda ada masalah memilih antara masakan Itali dan Malaysia? Kenapa tidak pilih sahaja kedua-duanya?

The Tepen di Tamarind Square, Cyberjaya menyajikan hidangan gabungan Asia yang terbaik.

Dengan pasta aglio olio bersama bunga kantan ataupun salmon panggang dalam laksa, restoran ini sesuai untuk mereka yang ingin mencuba menu yang unik dan berbeza.

Bercakap tentang kelainan, The Tepen turut menghidangkan nasi putih dalam buluh bersama pilihan lauk pauk dan pelbagai pencuci mulut yang klasik.

Jadi, jangan lupa untuk kunjungi restoran berinspirasi retro ini apabila anda berkunjung ke Cyberjaya.

3. Pak Ngah Cyber Kopitiam

Teringin menu yang lebih ringkas seperti telur separuh masak dan roti bakar ala sarapan western? Apa kata anda berkunjung ke Pak Ngah Cyber Kopitiam.

Terletak di Cyberjaya, kopitiam bergaya moden ini menghidangkan sajian klasik kegemaran rakyat Malaysia... daripada nasi lemak, asam laksa mahupun telur separuh masak di atas roti bakar bersama kaya dan mentega.

Padankan hidangan tersebut bersama kopi dan kuih tempatan untuk mulakan hari anda yang ceria.

Menu restoran ini juga termasuk hidangan barat seperti chicken chop, tortilla dan pasta yang pastinya akan memuaskan lagi selera dan citarasa anda. Kopitiam ini semestinya salah satu restoran yang wajib anda cuba!

4. The Botanist, Cyberjaya

Satu lagi port makan best apabila anda ke Cyberjaya adalah The Botanist.

Merupakan sebuah kafe yang cantik dengan suasana tropika, 'kaki OOTD' jangan lepaskan peluang untuk posing di setiap sudut kafe ini ya, memang instagramable!

Antara hidangan yang wajib anda cuba adalah ‘bao burger’, selain unik ia adalah salah satu hidangan istimewa yang disajikan. Lebih menyelerakan apabila anda menikmatinya bersama kopi atau teh.

Bagi seorang vegan, sajian bukan tenusu turut disediakan.

5. Luck Bros Kopi

Luck Bros Kopi di KLIA2 menyajikan kopi, hidangan panas dan manisan yang beraneka.

Selain hidangan sarapan, makan tengahari dan makan malam, kafe ini juga mempunyai pilihan ‘on-the-go’ kepada mereka yang inginkan hidangan yang mudah dan cepat, terutama sekali kepada para penumpang penerbangan.

Jika anda ingin berkongsi kenikmatan minuman di sini bersama rakan-rakan atau keluarga anda, kami cadangkan 5 Street Coffee iaitu menu istimewa mereka yang mempunyai lima jenis kopi dari Johor, Pulau Pinang, Perak, Melaka dan Kuala Lumpur.

Konsep kafe yang moden ini dapat menarik 'kaki instagram' dan 'pencinta makanan' juga.

6. Restoran Ummi Aisyah

Terletak di Pasar Perdagangan Warisan Central di Kota Warisan, Restoran Ummi Aisyah menyajikan hidangan makanan laut yang lazat daripada ikan bakar, sotong hingga sambal udang dan siput sedut masak lemak.

Menu daging ayam, kambing dan lembu juga terdapat di restoran ini. Makanan panas juga terus dihidang untuk menaikkan selera pelanggan.

Jika anda merancang untuk makan di sini, kami cadangkan hidangan istimewa mereka iaitu Siakap Terbang yang digoreng dan dihidangkan bersama sambal tempoyak dan sambal belacan.

Sepang adalah antara tempat yang amat digalakkan untuk meluangkan hujung minggu anda kerana banyak tempat menarik dapat dilawati.

Untuk lebih banyak inspirasi pelancongan dan lawatan ke negeri Selangor, layari laman web rasmi Tourism Selangor, www.selangor.travel atau ikuti akaun media sosial rasmi Tourism Selangor.

Dapatkan info dengan mudah dan pantas! Join grup Telegram mStar DI SINI

destinasi selera, port makan best, travel, Sepang syurga makanan

Summary: <b>SELAIN</b> mempunyai pelbagai tempat menarik untuk dilawati, Sepang juga dianggap 'syurga' makanan!

Antara hidangan yang disediakan di enam port makanan menarik di Sepang.


Rehatkan minda di 7 lokasi mural sekitar Malaysia… Yang penting tetap Insta-worthy!

KESIBUKAN kerja pasti melelahkan terutama mereka yang tinggal di ‘kota batu’, nak bercuti bersama keluarga pula memerlukan perancangan rapi dan bajet.

Bagi yang sudah terbiasa merehatkan diri di lokasi-lokasi percutian popular mahupun pulau peranginan, anda pasti buntu mencari destinasi yang mampu memberikan ketenangan dalam tempoh yang singkat serta tidak memerlukan perjalanan jauh.

Namun jangan risau, Malaysia mempunyai pelbagai lokasi menarik yang ‘rare’ (jarang ditemui) dan menepati citarasa anda seperti bangunan yang dihiasi dengan karya seni jalanan atau street art seperti mural.

Ia bukan sahaja cantik dan menarik kerana berkonsepkan 3D, malah mempunyai ‘sejarah’ tersendiri sekali gus membuatkan anda leka ketika melihatnya.

Menerusi ruangan travel kali ini, mStar berkongsi tujuh lokasi menarik ‘street art’ yang dapat membantu anda merehatkan fikiran, dan paling penting tentunya tidak memakan belanja yang besar tetapi tetap Insta-worthy!

Jangan lupa untuk OOTD (Outfit of the day) juga supaya anda merasakan diri seolah-olah pelancong yang sedang bercuti di lokasi mewah.

Lukisan mural RoL mempunyai penceritaannya tersendiri. -DBKL

1) River of Life (RoL) di Masjid Jamek, Kuala Lumpur

Dinding bangunan yang terletak bersebelahan River of Life sudah diwarnai dengan mural yang berwarna warni serta mempunyai penceritaan tersendiri.

Anda boleh mencari ketenangan di lokasi istimewa ini, sama ada pada waktu siang mahupun malam kerana selain dapat menyaksikan mural, anda juga berpeluang melihat kolam biru yang sangat cantik dan mendamaikan.

Landskapnya juga semakin ceria di samping beberapa tumbuhan hijau beserta kerusi rehat untuk anda bersantai bersama keluarga. Pasti menjanjikan pengalaman yang berbeza!

Lukisan dinding yang terdapat di salah satu bangunan lama sekitar Muar. - Kaki Travel

2) Street Art Muar, Johor

Bandar Muar merupakan destinasi pelancongan yang menarik untuk dilawati. Selain sinonim dengan mi bandung dan asam pedas, ia juga menyajikan halwa mata yang menarik menerusi lukisan dinding yang bermotifkan aktiviti kesenian dan budaya.

Nikmati suasana di pusat bandar di samping kira-kira 30 seni jalanan yang tersembunyi di jalan-jalan sempit sekitar Muar.

Buat pengetahuan anda, mural The Loving Sisters yang dilukis oleh Julia Volchkova iaitu seorang artis mural Rusia di Jalan Arab, diiktiraf sebagai lukisan potret seni jalanan terbesar oleh Malaysia Book of Records pada 2016.

Terdapat lebih 30 lukisan mural berkonsepkan pelbagai genre. – Instagram Tourism Negeri Sembilan

3) Lorong Seni Seremban, Negeri Sembilan

Lorong Seni Seremban mempunyai lebih 30 lukisan mural berkonsepkan pelbagai genre, graffiti, doodle, avant-garde, poster, lukisan warisan dan beberapa elemen lain yang turut dijadikan tema supaya kelihatan lebih segar serta selesa dilalui.

Keunikannya membolehkan anda mengabadikan kenangan atau Ootd sekali gus menghargai bakat-bakat pelukis jalanan yang terdiri daripada enam pelukis tempatan.

Kawasan ini merupakan hasil daripada inisiatif Majlis Bandaraya Seremban untuk mengubah lorong belakang bangunan pada masa sama menyampaikan mesej untuk menentang stigma negatif menerusi seni yang dipaparkan.

Untuk pengetahuan anda, ia melibatkan laluan sepanjang 250 meter, pasti pelbagai lagi lukisan dinding menarik menanti anda. Jangan ketinggalan ya!

Karya dinding yang dilukis oleh pelajar dan staf ALFA menceritakan kehidupan di KKB. – Central

4) Kuala Kubu Bharu (KKB), Hulu Selangor

Terletak kira-kira 70 kilometer dari bandar Kuala Lumpur, lokasi ini terkenal dengan tarikan aktiviti semula jadi seperti water tubing dan water rafting.

Menariknya, terdapat seni jalanan di mana terdapat lapan lukisan mural yang dilukis oleh 40 pelajar dan staf Kolej ALFA Kpada 2014 yang menggambarkan kehidupan di bandar itu.

Antara street art gergasi yang terdapat di bangunan lama sekitar Hin Bus Depot. – Footstep

5) Hin Bus Depot, Pulau Pinang

Berada berhampiran Menara Komtar, pastinya mudah untuk anda ke lokasi ini.

Meskipun kelihatan seperti kawasan terbiar, namun lokasi ini mempunyai lukisan mural yang cantik dan sesuai untuk anda mengabadikan kenangan di laman sosial.

Selain itu, lokasi ini juga meriah dengan pasar kraf dan muzik jalanan untuk anda rehatkan fikiran. Tapi hanya hari-hari tertentu sahaja ya!

Hasil karya mural menghidupkan semula lorong di belakang bangunan. – Mahamahu

6) Bangunan lama Jalan Gopeng Kampar, Perak

Perak terkenal dengan negeri yang mempunyai pelbagai lokasi menarik dan bersejarah untuk dikunjungi.

Kini ia diindahkan lagi dengan lukisan dinding berwarna warni yang pastinya setiap karya tersebut adalah hasil seni terperinci dan kelihatan seperti ‘hidup’ sejajar dengan objektif pelancarannya iaitu mahu menghidupkan semula lorong-lorong belakang bangunan yang selama ini terbiar.

Mural yang dilukis adalah berinspirasikan tradisi, sumber alam semula jadi dan industri.

Semuanya dilukis oleh pelukis tempatan!

Lukisan mural 3D yang menaikkan imej bandaraya Sibu sebagai tarikan pelancongan. - UKAS

7) Sibu, Sarawak

Sektor swasta digalakkan menyokong kreativiti karya lukisan mural artis tempatan dalam usaha mengindahkan bandar Sibu.

Seperti dilaporkan Unit Komunikasi Awam Sarawak (UKAS), Timbalan Menteri Kesihatan Awam, Perumahan dan Kerajaan Tempatan II, Michael Tiang Ming Tee berkata, Sibu merupakan sebuah bandar yang memiliki bangunan warisan serta berpotensi dibangunkan sebagai lokasi pelancongan menerusi penghasilan lukisan mural artis tempatan.

Dengan memulakan inisiatif lukisan mural di Ramin Way, ia yang bukan sahaja memberi nafas baharu malah menjadi tarikan pelancong tempatan yang berkunjung ke Sibu.

Pada 12 Mei lalu pula, lukisan 3D Mural yang bertajuk ‘You Lu’ di Stesen Minyak Shell Gorgeous Trading Sdn Bhd dirasmikan.

Dapatkan info dengan mudah dan pantas! Join grup Telegram mStar DI SINI

travel, mural Malaysia, destinasi pilihan, OOTD, lukisan 3D, warna, lukisan hidup,

Summary: <b>KARYA</b> artis tempatan sememangnya menarik dan menakjubkan.

{\"image_path\":\"uploads\\/images\\/2022\\/11\\/16\\/1821268.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":530,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Terdapat lebih 30 lukisan mural berkonsepkan pelbagai genre. \\u2013 Instagram Tourism Negeri Sembilan\",\"image_count\":8}

Artis tempatan sering dijadikan sebagai penghias dinding menerusi mural.


Lemau dan bosan? Cabar diri anda di Langkawi... 7 aktiviti ini pasti tingkatkan adrenalin

PULAU Langkawi, Kedah terkenal dengan oasis yang tenang, indah dan mendamaikan.

Namun di sebalik ketenangan itu, tersembunyi pelbagai aktiviti mencabar yang pastinya mengujakan sesiapa sahaja termasuk peminat sukan lasak.

Untuk mengetahui dengan lebih lanjut rahsia yang tersembunyi di bumi bertuah ini, berikut adalah senarai aktiviti yang boleh anda lakukan sambil menikmati keindahan kawasan perairan dan landskap tropikanya.

1) Canyoning air terjun, berkayak dan papan dayung berdiri

Canyoning air terjun adalah aktiviti di mana anda menuruni cerun air terjun hingga ke lantainya dengan menggunakan tali.

Cabar diri anda untuk rasai pengalaman ini di Air Terjun Durian Perangin sambil menikmati pemandangan Gunung Raya iaitu gunung tertinggi di Langkawi. Pastikan aspek keselamatan diutamakan ya!

Bagi yang minat berkayak, apa kata anda ke Gua Kelawar terlebih dahulu sebelum meneruskan jelajah ke kawasan penternakan ikan dalam sangkar.

Akhir sekali, dayung kayak anda dan terokailah hutan paya bakau sambil menyaksikan sendiri pemandangan indah habitat seperti helang laut, layang-layang, bangau, raja udang mahupun ketam rebab.

Selain itu, anda juga boleh menguji keseimbangan diri dengan mencuba papan dayung berdiri sambil menghayati alunan ombak.

2) Aktiviti lagak ngeri dan Morac Adventure Park

Lemau kerana sudah lama tidak bercuti? Anda boleh tingkatkan adrenalin dengan aktiviti meluncur merentasi kanopi hutan hujan yang berusia puluhan juta tahun sambil melihat beberapa spesies haiwan terancam seperti Lotong Cengkong dan Burung Enggang.

Jangan lupa untuk menyertai ATV adventure trail, yang terdiri daripada sembilan cabaran dan empat laluan kembara dalam dua pakej tunggangan selama 1 jam atau 30 minit.

Anda juga boleh terus mencabar diri dalam sukan permotoran di Morac Adventure Park yang mempunyai sejarah selama 20 tahun. Litar ini terletak hanya 8 minit dari Lapangan Terbang Antarabangsa Chenang dan Pantai Chenang.

3) Luncur udara tandem

Sesiapa sahaja yang telah mencuba pengalaman luncur udara tandem pasti akan terpesona dengan pemandangan indah kawasan persisiran pantai dari udara.

Jika anda sukakan pilihan yang sedikit kurang mencabar berbanding terjun udara, usah bimbang, anda hanya perlu duduk di dalam abah-abah yang selesa dan nikmati pemandangan 360 darjah sambil juruterbang berpengalaman mengemudi luncur udara untuk anda.

4) Wakeboarding

Wakeboarding ialah salah satu sukan air lasak popular di Langkawi. Ia adalah kombinasi sukan ski air, luncur air dan luncur salji, di mana penunggangnya menggunakan papan lebar untuk berdayung dan meluncur di atas air.

Wakeboarding menjadi kegilaan baru di masa kini.

Kejernihan air membolehkan anda melihat ikan dan terumbu karang sambil berdayung di atas papan dan meluncur dengan selamat.

Sesuai untuk dewasa dan kanak-kanak, ia sememangnya aktiviti yang menyeronokkan untuk dicuba!

5) Jet ski dan luncur air

Dengan jet ski, anda boleh menerokai destinasi menarik di gugusan kepulauan itu sambil meluncur laju di atas permukaan laut yang tenang dan mengunjungi pulau-pulau lain seperti Pulau Tepur, Pulau Singa Besar dan Pulau Dayang Bunting.

Pilih saja pakej yang disediakan dari satu jam hingga empat jam.

Jika anda menginginkan aktiviti yang boleh melonjak adrenalin anda, Pantai Tengah dan Pantai Chenang menawarkan lokasi yang terbaik untuk mereka yang gilakan sukan luncur air.

Di situ anda boleh meluncur di atas ombak setinggi 1.5 meter yang dibawa oleh angin kencang.

6) Snorkeling dan selam skuba

Cara yang terbaik untuk menerokai kehidupan bawah air Laut Andaman ialah menerusi aktiviti snorkeling dan selam skuba. Kawasan untuk menyelam boleh didapati di sekeliling pulau-pulau kecil di kawasan Chenang.

Kunjungi Pulau Pasir untuk melihat arca-arca menarik yang ditenggelamkan ketika menyelam di perairan itu.

Ia juga sesuai untuk yang baru berjinak dengan aktiviti menyelam dan yang berpengalaman kerana anda berpeluang untuk melihat penyu, terumbu karang, kuda laut dan pelbagai spesies hidupan laut yang lain.

7) Memancing dan mencandat sotong

Bagi yang ingin merasai suasana kehidupan Langkawi yang mempesonakan, anda semestinya mencuba aktiviti memancing di sekitar perairan Langkawi yang jernih.

Terdapat pelbagai jenis ikan sedia untuk dipancing seperti kerapu, kakap, alu-alu, wahoo dan banyak lagi.

Anda juga tidak boleh melepaskan peluang untuk mencuba aktiviti mencandat sotong yang biasanya dilakukan pada waktu malam.

Keindahan pulau ini yang mempesonakan pastinya akan menggembirakan anda dengan pemandangan yang mengagumkan tatkala fajar dan senja di sekitar Pekan Rabu.

Sebelum pulang ke tempat penginapan anda, nikmati dulu aktiviti berenang dan makan malam barbeku.

Apa tunggu lagi... Tempahlah bot anda sekarang!

Dapatkan info dengan mudah dan pantas! Join grup Telegram mStar DI SINI

Pulau Langkawi, aktiviti lasak, sukan ekstrem, aktiviti Pulau Langkawi, Itinerari Pulau Langkawi

Summary: <b>PULAU</b> Langkawi terkenal dengan keindahan semula jadi yang mempersonakan di samping pelbagai aktiviti menarik.

Couple kayaking together. Beautiful young couple kayaking on lake together and smiling at sunset

PATTAYA,CHONBURI,THAILAND: On May,12, 2019 IAME Series Asia at Bira Circuite Pattaya,Thailand.

professional surfer riding waves in Bali, Indonesia. men catching waves in ocean, isolated. Surfing action water board sport. people water sport lessons and beach swimming activity on summer vacation

Paragliding in Bulgaria over the mountains against clear blue sky

EL GOUNA, EGYPT - JUNE 27th 2017: Wakeboarding open men, juniors and women seasonal competition held on 27th of June 2017 at SLIDERS wake cable park, El Gouna, Egypt.

Squid in clear water attached to a bright orange squid jig

Unidentified man in snorkeling mask dive underwater activity with beautiful colorful tropical fishes in coral reef sea pool. Soft focus & noise visible due to high ISO.

Pelbagai sukan lasak boleh dilakukan di Pulau Langkawi.


Hampir dengan Singapura, kini subvarian XBB merebak di Batam... Hati-hati kaki travel!

AWAS! Kerajaan Indonesia melaporkan peningkatan kes jangkitan Covid-19 subvarian Omicron XBB di Batam.

Difahamkan, punca wabak tersebut merebak adalah disebabkan lokasinya terletak berhampiran Singapura.

ARTIKEL BERKAITAN: Orang lelaki jangan malu-malu periksa alat sulit... Hidap kanser prostat bukan bererti gelap masa depan

Seperti diketahui, Singapura merekodkan jangkitan wabak yang tinggi dalam tempoh sehari kerana varian Omicron XBB disifatkan lebih mudah menular berbanding varian sebelumnya.

Mengesahkan perkara tersebut, Menteri Kesihatan Indonesia, Budi Gunadi Sadikin berkata, sebanyak 48 kes jangkitan membabitkan subvarian baharu itu dilaporkan di Batam.

Pun begitu, katanya, daripada jumlah tersebut kebanyakan pesakit mengalami gejala ringan.

Batam mempunyai 48 kes jangkitan XBB.Batam mempunyai 48 kes jangkitan XBB.

"Varian XBB paling banyak di Batam kerana lokasi tersebut berhampiran Singapura.

"Sehingga Oktober, subvarian yang mendominasi jangkitan adalah BA4 dan BA5... XBB pula merebak bermula pertengahan bulan lalu," jelasnya.

Difahamkan, varian Omicron XBB boleh mengatasi sistem ketahanan tubuh.

Walaubagaimanapun, mereka yang dijangkiti direkodkan hanya mengalami gejala ringan sahaja.

Varian XBB juga dikenal pasti merebak dengan cepat. - Okezone

Dapatkan info dengan mudah dan pantas! Join grup Telegram mStar DI SINI

Batam, varian Omicron XBB, XBB mudah merebak, kesihatan, Covid-19

Summary: <b>SUBVARIAN</b> XBB mudah merebak berbanding varian sebelumnya.

Varian XBB lebih cepat menular berbanding sebelumnya.


Tiket serendah RM699... AirAsia X sedia penerbangan ke Tokyo!

RINDU nak mengembara ke luar negara dan melihat budaya masyarakat setempat?

Apa kata anda intai lokasi-lokasi menarik di Tokyo, Jepun bermula sekarang sehingga 30 Mac 2024.

Tambahan pula, AirAsia X (AAX) telah menyambung semula penerbangannya ke Tokyo (Haneda) berikutan pembukaan semula sepenuhnya sempadan negara tersebut untuk pelancong antarabangsa.

Penerbangan tiga kali seminggu yang dijadualkan itu, akan menjadi penerbangan pertama AAX ke Jepun selepas pandemik, menjelang pelancaran laluan keduanya ke Sapporo (Shin-Chitose) pada Disember.

ARTIKEL BERKAITAN: Nak pergi holiday? Ini petua untuk kekal selesa dalam kapal terbang

Ketua Pegawai Eksekutifnya, Benyamin Ismail berkata, Jepun adalah antara destinasi utama dan Tokyo merupakan salah satu laluan yang paling popular.

"Pada 2019, kami menerbangkan kira-kira 275,210 tetamu bagi trip ulang alik Tokyo.

"Oleh itu, dengan penyambungan semula perkhidmatan ini, kami berharap untuk membawa 230,000 pengunjung tambahan berdasarkan tempat duduk yang tersedia antara Malaysia dan Jepun.

Laluan ke Jepun dibuka semula.

"Ini bukan sahaja akan meningkatkan pelancongan dan ekonomi antara kedua-dua negara tetapi memberi lebih nilai kepada semua tetamu di rantau ini yang ingin melancong ke Tokyo," ujarnya.

Tambah beliau, penyambungan semula perkhidmatan ke Tokyo juga menandakan komitmen kami untuk memacu pertumbuhan sebagai syarikat penerbangan jarak pertengahan.

Malah katanya, ia hanyalah laluan pertama daripada beberapa laluan ke Jepun yang akan beroperasi, termasuk ke Sapporo (Shin-Chitose) pada bulan Disember dan Osaka pada tahun depan.

"Kami juga mempunyai penerbangan sambungan melalui Kuala Lumpur ke Jepun termasuk dari Australia dan banyak lagi.

"Apabila permintaan meningkat, kami akan menambah lebih banyak penerbangan ke Tokyo secara beransur-ansur pada masa hadapan," katanya.

Terdahulu, sempena penyambungan semula perkhidmatan, AAX meraikan penerbangan tersebut dengan majlis pelepasan di Lapangan Terbang Antarabangsa Kuala Lumpur (klia2) dengan pelbagai aktiviti dan hadiah menarik untuk para tetamu.

AAX juga menawarkan tambang bernilai hebat termasuk semua dari Kuala Lumpur ke Tokyo (Haneda) daripada RM699 sehala untuk ekonomi dan daripada RM2,599 untuk Premium Flatbed.

Tambang tersedia untuk tempahan sekarang bagi tempoh perjalanan antara sekarang hingga 30 Mac 2024.

Dapatkan info dengan mudah dan pantas! Join grup Telegram mStar DI SINI

Jepun, AAX, AirAsia X, penerbangan, Jepun, destinasi,

Summary: <b>AAX</b> sasar bawa 230,000 pengunjung tambahan ulang alik ke Jepun, Malaysia.

Jepun merupakan destinasi popular pelancongan kerana mempunyai pelbagai musim dan tempat menarik.


Aroma sate dibakar guna tempurung bangkit selera... daging lebih lembut, juicy!

HIDANGAN sate sememangnya mudah diperoleh dan boleh dikatakan kebanyakan restoran atau kedai makan akan menjualnya kerana makanan ini popular dalam kalangan rakyat Malaysia.

Tapi, nak dapatkan sate yang lembut dan sedap serta menepati citarasa bukanlah mudah.

ARTIKEL BERKAITAN: Di Banting ada nasi Arab sedap! Daging kambing cair dalam setiap suapan, harga pun berbaloi

Ramai juga yang menyangka rasanya lebih kurang sama sahaja kerana ia sekadar hirisan daging yang dipotong dan diperap dengan rempah sebelum dicucuk pada lidi untuk dibakar.

Jika anda pernah berkunjung ke Banting, Selangor dan merasai juadah sate di Jamri Sate Tempurung, pastinya anda akan terpukau dengan keunikan rasanya,

Kak Maz menunjukkan sebahagian menu yang dijual di restorannya.

Selain hirisan daging yang lembut dan juicy, aroma wangi dari perapan rempah istimewa turut dirasai dalam setiap kunyahan.

Dicicah pula dengan kuah kacang resipi warisan dan dihidangkan bersama-sama hirisan timun, nasi impit serta bawang, pastinya membangkitkan lagi selera.

Bau daging perap yang dibakar menggunakan tempurung kelapa bukan sahaja menjadikan ia hidangan klasik malah memberikan aroma yang memikat citarasa anda!

Menurut pengasasnya, Mazlina Muhammad, rempah perapan dan kuah kacang yang dihasilkan adalah resipi turun temurun Wak Maramin yang merupakan bapa mentuanya.

"Perniagaan ini bermula sejak enam tahun lalu apabila suami, Jamri Parjo menyatakan hasrat untuk 'mengembalikan' perniagaan sate yang pernah diusahakan ayahnya sebelum ini.

Nasi lemak ayam antara pilihan utama pengunjung.

"Bezanya kami menggunakan tempurung kelapa, selain menjadi trademark ia memberikan keunikan pada rasa dan aroma sate Jamri," ujarnya yang turut membuat keputusan berhenti kerja selepas berkhidmat lebih 20 tahun di Shah Alam, bagi memberi tumpuan dalam perniagaan.

Mesra disapa Kak Maz, ujarnya, selepas enam tahun beroperasi di sebuah kedai di Simpang 3 Labohan Dagang dan menjual sate semata-mata, kini dia berjaya membuka cawangan di Bukit Changgang serta turut menyediakan beberapa menu tambahan sebagai pilihan kepada pelanggan.

"Sebelum PKP (Perintah Kawalan Pergerakan) kami ada buka kedai di Kota Warisan, Sepang tetapi tak dapat bertahan sebab kawalan kerajaan dan wabak.

"Jadi tak sangka dapat peluang untuk buka kedai di Bukit Changgang... di sini kami bermula sejak Julai lalu," ujarnya.

Jamri memanggang sendiri sate pada permulaan perniagaannya enam tahun lalu.

Tambah Kak Maz, setiap hidangan yang disediakan dimasak sendiri olehnya bagi menjaga kualiti serta rasa.

Bagi anda yang ingin merasai keunikan rasa aneka jenis sate tempurung, boleh datang ke Restoran Jamri Sate Tempurung Bukit Changgang, Banting.

Terdapat juga menu tambahan sebagai pilihan seperti nasi ayam penyet, nasi lemak, laksa dan aneka sup.

Waktu operasi bermula jam 4 petang sehingga 10.30 malam.

Dapatkan info dengan mudah dan pantas! Join grup Telegram mStar DI SINI

sate tempurung, Restoran Jamri Sate Tempurung, Bukit Changgang, sate sedap, makan di Banting

Summary: <b>SATE</b> sememangnya hidangan popular rakyat Malaysia dan mudah diperoleh.

Cawangan kedua Jamri Sate Tempurung menyediakan pelbagai menu baharu.

Aneka sate dibakar menggunakan tempurung kelapa dan mengutamakan hygiene.

Cawangan kedua Jamri Sate Tempurung menyediakan pelbagai menu baharu sebagai pilihan kepada pelanggan.


Nak pergi holiday? Ini petua untuk kekal selesa dalam kapal terbang

MELANCONG atau bercuti ke luar negara merupakan perkara yang amat menyeronokkan sama ada bersama keluarga, teman mahupun secara solo.

Ia menjadi salah satu kaedah untuk kita merasai pengalaman di negara orang, melihat budaya dan cara hidup masyarakat setempat di samping merehatkan badan.

Bagi anda yang gemar melancong atau sedang merancang trip untuk melihat negara luar boleh ikuti tip daripada @callmefye, memang menarik terutama sekali apabila perjalanan jauh.

Meskipun remeh, namun apa yang dikongsikan ini sangat membantu menjadikan perjalanan 'long haul flight' yang berbelas jam lebih selesa.

1. Noise cancelling headphones

Bukan sekadar headphone tapi yang ada fungsi noise cancelling. Mungkin anda rasa tak perlu, tapi lihat saja pengalaman saya berada di dalam kapal terbang semasa perjalanan balik dari Amsterdam, tiba-tiba ada dua penumpang yang sibuk 'berbincang'.

2. Loose, beltless dan super comfy trousers

Seluar longgar adalah untuk keselesaan anda!

Beltless pula bagi membantu proses pencernaan selepas in-flight meal tau, tak adalah anda kena buka belt selepas makan. Lagi pula memudahkan anda untuk melalui pemeriksaan kastam. Renyah!

3. Foldable slippers

Untuk selipar, jangan bawa yang tebal dan berbulu pelepah burung Kasawari pula! Naik long haul flight memang kena buka kasut kalau mahukan keselesaan.

Jadi, selipar macam ini tersangatlah disyorkan.

4. Stokin ekstra

Stokin lebih ni antara yang penting, bimbang orang sekeliling pengsan apabila bau kaki anda.

Anda boleh juga sediakan lima hingga enam pasang stokin untuk perjalanan jauh kerana hari-hari kita nak berjalan kan... bukan terperap di bilik!

Semasa berada dalam kapal terbang, seeloknya pakai yang tebal sedikit kerana suhu teramatlah sejuk.

5. Wanita elakkan baju atau tudung bermanik!

Para wanita yang gemar bergaya dan OOTD, anda seharusnya mengelakkan diri daripada memakai baju yang ada kristal, manik, Swarovski mahupun berlian.

Bukan hanya berkenaan keselesaan tetapi ia antara punca anda akan ditarik ke tepi semasa pemeriksaan kastam sebab mesin pengimbas berbunyi. Accessories pun jangan terlampau sarat macam Phoebe Buffay.

6. Long haul flight selalunya banyak sesi makan

Kira-kira dua hingga tiga kali sesi makan bagi perjalanan jauh.

Jadi pastikan anda membawa berus dan ubat gigi bersaiz travel supaya dapat digunakan semasa berada dalam kapal terbang.

Kebanyakan masyarakat Korea, mereka akan sentiasa bawa alat pembersihan mulut ni dan perkara biasa bagi mereka untuk memberus gigi di kafe-kafe.

Anda juga pasti akan selesa untuk tidur di dalam kapal terbang selepas memberus gigi.

7. Facial mask

Higher humidity dalam cabin akan buatkan kulit anda jadi kering.

Masker antara hack sangat berbaloi dan menyenangkan. Selain teraputik, kulit anda tidaklah terkesan sangat dengan perjalanan jauh.

Tapi pastikan yang mudah ditanggal dan tidak perlu dibasuh!

8. Baju sejuk

Perjalanan jauh pasti meletihkan dan kita sememangnya mahu berehat.

Oleh itu, pilih jaket atau baju sejuk mahupun cardigan yang longgar serta berlengan panjang supaya anda berasa lebih selesa seolah-olah sedang tidur di rumah.

9. Pilih isle seat

Seboleh-bolehnya anda pilihlah ruang duduk di tepi kerana mudah untuk ke tandas dan tidak mengganggu penumpang yang lain.

10. Keperluan asas tersusun

Pastikan setiap barang keperluan anda seperti passport, boarding pass, kabel telefon, USB, pen dan sebagainya tersusun rapi serta mudah diambil apabila diperlukan.

Kalau tidak tersusun, sukar untuk anda nanti... tiba-tiba kena buka luggage pula!

Dapatkan info dengan mudah dan pantas! Join grup Telegram mStar DI SINI

tips melancong, kaki travel, long haul flight, travel hacks, destinasi,

Summary: <b>MELANCONG</b> ke luar negara merupakan impian setiap orang kerana dapat melihat budaya masyarakat luar,.

Anda pasti inginkan keselesaan apabila perlu berada lama dalam pesawat kerana perjalanan jauh.


Bau busuk bongkar kematian pengusaha bengkel... Rupanya tinggal sendirian, hidap penyakit jantung

MAYAT seorang pengusaha bengkel ditemukan busuk oleh pelanggan yang datang untuk mendapatkan kembali kereta yang dihantar untuk dibaiki.

Penemuan itu selepas mangsa tidak menjawab ketika dipanggil selain terhidu bau busuk di sebuah bengkel di Tangerang Selatan, Indonesia.

Menurut pegawai penyiasat, mangsa sudah beberapa hari tidak melakukan aktivitinya.

"Mangsa kemudian ditemukan pelanggan yang menghidu bau busuk dari dalam bengkel tersebut.

"Curiga dengan bau busuk, pelanggan terbabit mengintai ke dalam rumah berkenaan," ujarnya.

Difahamkan, mangsa yang tinggal sendiri meninggal dunia disebabkan penyakit strok dan sakit jantung. - Okezone

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pengusaha bengkel, mayat busuk, tinggal sendiri,

Summary: <b>PENGUSAHA</b> bengkel terbabit dikatakan mempunyai penyakit strok dan sakit jantung

Mayat pengusaha bengkel ditemukan sudah busuk oleh pelanggannya.


Tahanan narkotik nikah kekasih hati, kembali ke penjara usai majlis... Tangguh bulan madu

SEORANG banduan yang ditahan atas kesalahan narkotik menarik nafas lega apabila dapat disatukan dengan kekasih hatinya.

Malah, majlis pernikahan dilangsungkan di sebuah masjid yang terletak tidak jauh dari pusat tahanan di Jambi, Indonesia dengan dihadiri keluarga daripada kedua-dua belah pihak.

Menurut ketua pusat tahanan berkenaan, akad nikah pada 12 Jun itu, disaksikan oleh kedua-dua keluarga pengantin mengikut prosedur yang ditetapkan.

"Pengantin lelaki ditahan berkaitan dadah... kesnya masih dalam siasatan.

"Semasa majlis berlangsung, pihak polis berada di kawasan sekitar untuk mengawal keadaan," ujarnya.

Terdahulu, lantunan selawat nabi kedengaran sejurus akad dilafazkan.

Pengantin lelaki kembali ke pusat tahanan selepas majlis. - Okezone

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>LELAKI</b> terbabit kembali ke pusat tahanan selepas majlis pernikahannya.


Penganggur 19 tahun kaut untung atas angin, jual bekas isteri dalam MiChat

AKIBAT tidak mempunyai pekerjaan tetap, seorang lelaki berusia 19 tahun sanggup menjual bekas isterinya dengan harga kira-kira RM77 (RP250,000).

Suspek Muhammad Iqbal Habib ditangkap di Wisma Cemara, Riau Indonesia pada 16 Jun.

Menurut pihak berkuasa, suspek ditahan ketika menjual isterinya yang berusia 18 tahun kepada seorang lelaki.

Ia susulan laporan polis berhubung aktiviti pemerdagangan orang di Wisma Cemara.

Suspek ditahan selepas melakukan transaksi menjual bekas isteri.

"Dari maklumat tersebut, pasukan kami terus ke lokasi dan menemukan suspek. Dia ditahan untuk siasatan lanjut," ujarnya.

Suspek kemudian menunjukkan bilik 209 yang didiami mangsa.

"Hasil pemeriksaan, suspek menawarkan bekas isterinya kepada seorang lelaki dengan harga RM77. Dia akan mendapat keuntungan RM46 (RP150,000) bagi setiap transaksi yang dilakukan.

"Dia juga mengaku tidak mempunyai pekerjaan tetap sehingga terpaksa menjual bekas isteri," tambahnya.

Pun begitu, mangsa mendakwa dia pernah dijual kepada dua orang lelaki melalui aplikasi MiChat. - Kumparan

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

jual bekas isteri, aplikasi MiChat, remaja,

Summary: <b>SUSPEK</b> ditahan ketika melakukan transaksi jualan.

Suspek jual bekas isteri kepada lelaki lain.


Trauma 5 kali dirogol warga emas... Budak perempuan 9 tahun mahu tukar alat sulit lain, nak jadi lelaki

AKIBAT trauma, seorang kanak-kanak perempuan berusia sembilan tahun mahu menukar alat sulit.

Keinginan untuk menukar jantina itu selepas dirinya menjadi mangsa rogol.

Kanak-kanak itu mengalami trauma setelah diperkosa oleh seorang warga emas sebanyak lima kali.

"Dia kata, 'Nak bedah, nak kemaluan lelaki, nak tukar nama'. Boleh kata ia menjejaskan psikologinya," kata ibu mangsa di Pinang Ranti, Makassar di Jakarta Timur, Indonesia, pada Rabu.

Mangsa juga mengubah penampilannya menyerupai lelaki, termasuk gaya potongan rambut.

Walaupun trauma, setakat ini mangsa masih bersekolah seperti biasa dan pendidikannya tidak terganggu.

Kisah mangsa dirogol hanya didedahkan pada 6 Mac lalu, selepas diceritakan kepada seorang rakannya berusia 12 tahun ketika sedang bermain.

Pendedahan itu kemudian disampaikan kepada keluarga rakannya itu sebelum dimaklumkan kepada ibu mangsa.

Mangsa selama ini tidak tinggal bersama ibu di Pinang Ranti, sebaliknya menetap dengan neneknya kerana sekolah berdekatan.

Dalam satu pertemuan, pelaku mengaku telah merogol anaknya sebanyak lima kali.

Percubaan pelaku untuk memperkosa mangsa buat kali keenam gagal apabila kehadirannya bersama mangsa di sebuah gudang, disedari individu lain.

Ibu mangsa kemudian membuat laporan polis, mangsa dan pelaku termasuk beberapa saksi dipanggil untuk membantu siasatan.

Sebagai peringatan, hukumnya haram bagi seseorang individu menukar jantina, termasuk dengan cara pembedahan. - Tribun News Bogor

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

budak dirogol, mangsa rogol, mahu tukar jantina, alat sulit, kemaluan, trauma dirogol

Summary: <b>MANGSA</b> juga mengubah penampilannya menyerupai lelaki.

{\"image_path\":\"uploads\\/images\\/2023\\/06\\/17\\/2130438.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Seorang kanak-kanak perempuan 9 tahun dirogol warga emas sebanyak lima kali. -Gambar hiasan\",\"image_count\":1}


Mahu privasi seperti kelas perniagaan, penumpang wanita balut tiga tempat duduk dengan plastik

PELBAGAI ragam penumpang pesawat yang sering dikongsikan di media sosial.

Terbaharu, gelagat seorang penumpang wanita pula menjadi perhatian.

Semuanya gara-gara tindakan penumpang tersebut yang membalut tiga tempat duduk dengan pembalut plastik kerana mahukan privasi sebagaimana tempat duduk di kelas perniagaan.

Malah menerusi video yang dirakam oleh seorang penumpang lain, wanita itu langsung tidak menghiraukan keadaan sekeliling dan ralit memasang pembalut plastik pada kerusinya.

Akhirnya, seorang kru kabin menyedari tindakan wanita itu dan menyuruhnya menanggalkan semula pembalut plastik pada kerusinya.

Dia kelihatan tertekan apabila dimaklumkan bahawa tindakannya tidak dibenarkan, malah berulang kali bertanya mengenai peraturan di dalam pesawat.

"Saya boleh melakukan apa sahaja yang saya mahu"," ujarnya.

Tidak lama kemudian, seorang kru kabin lelaki menanggalkan pembalut plastik pada kerusi penumpang berkenaan walaupun berlaku sedikit 'drama' dengan wanita itu.

Tidak diketahui apa yang berlaku kepada wanita itu selepas pembalut plastik ditanggalkan, tetapi jelas bahawa penumpang lain agak keliru dengan tindakannya. -Dexerto

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

gelagat penumpang pesawat, balut tempat duduk, penumpang mahu privasi,

Summary: <b>SEORANG</b> kru kabin lelaki menanggalkan pembalut plastik pada kerusi penumpang berkenaan walaupun berlaku sedikit 'drama' dengan wanita itu.

Gelagat aneh penumpang wanita tersebut dirakam oleh penumpang lain. -Gambar Dexerto


Lebih 20 kesan luka calar, pusat jagaan dakwa bayi 10 minggu dicakar kanak-kanak lain

SEORANG ibu tidak dapat menahan rasa sedih bercampur kecewa apabila melihat wajah bayinya yang berusia 10 minggu penuh dengan kesan luka calar sebaik mengambilnya dari sebuah pusat jagaan kanak-kanak.

Wanita bernama Rachel itu turut berkongsi gambar yang memaparkan wajah anaknya, Noah.

Dakwa wanita tersebut, terdapat lebih 20 kesan calar pada wajah Noah.

Rachel berkata, dia meninggalkan Noah di pusat jagaan kanak-kanak Only About Children, di mana kakitangan pusat tersebut memberitahu bahawa kecederaan bayinya adalah kerana dicakar oleh kanak-kanak lain.

"Ia adalah perkara mengerikan. Kami tidak dapat menerimanya. Mereka (pihak pusat asuhan) memberitahu bahawa perkara itu berlaku secara tidak sengaja tetapi kami tidak boleh menerima penjelasan tersebut.

"Lebih 20 calar di muka Noah, bagaimana ini boleh berlaku secara tidak sengaja?" katanya kepada media tempatan.

Sementara itu, pusat jagaan kanak-kanak yang terbabit tampil dengan satu kenyataan berhubung perkara tersebut.

"Kami memandang serius tentang keselamatan dan kesejahteraan setiap kanak-kanak dalam jagaan kami dan sedih dengan insiden antara Noah dan seorang lagi anak kecil baru-baru ini.

"Kami akan terus menawarkan penjagaan serta sokongan kewangan susulan kejadian berkenaan," demikian menurut kenyataan itu. -Dailystar

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kesan luka calar, bayi dicakar kanak-kanak, pusat jagaan kanak-kanak, bayi 10 minggu cedera dicakar,

Summary: <b>PUSAT</b> jagaan itu kemudian menawarkan penjagaan serta sokongan kewangan kepada mangsa susulan kejadian berkenaan.

Terdapat lebih 20 kesan calar pada wajah Noah. -Gambar Nine


Kokpit dirempuh burung gergasi, juruterbang tetap ‘cool’ kendali pesawat hingga selamat mendarat

SEORANG juruterbang sempat merakamkan detik cemas apabila pesawat yang dikendalikannya dirempuh seekor burung gergasi di udara.

Menerusi rakaman yang dibuat oleh juruterbang bernama Ariel Valiente, haiwan tersebut dilihat merempuh cermin kokpit sehingga kaca di bahagian berkenaan pecah.

Turut kelihatan di dalam rakaman itu adalah kaki burung gergasi yang merempuh kokpit pesawatnya, dipercayai spesies Andean Condor.

Malah wajah dan pakaian seragamnya turut berlumuran darah akibat 'serangan' haiwan berkenaan.

Sekalipun cedera dan pandangan matanya sedikit terjejas kerana berlumuran darah, Ariel kelihatan tenang dan meneruskan penerbangannya seperti biasa.

Pesawat yang dikendalikannya dilaporkan mendarat dengan selamat.

Sekadar maklumat tambahan, baka burung Andean Condor boleh membesar sehingga 10 kaki lebar, dan dianggarkan mempunyai berat purata sekitar tujuh hingga 15 kilogram (kg). -Dailystar

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

pesawat dirempuh burung gergasi, juruterbang berlumuran darah, Andean Condor,

Summary: <b>WAJAH</b> dan pakaian seragam juruterbang itu turut berlumuran darah akibat 'serangan' haiwan berkenaan.

{\"image_path\":\"uploads\\/images\\/2023\\/06\\/16\\/2129663.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":537,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Wajah Ariel berlumuran darah selepas kokpit pesawat dirempuh seekor burung gergasi. -Gambar Twitter\",\"image_count\":1}


Lempar anjing ke dalam sungai untuk jadi santapan buaya sambil ketawa, 2 lelaki diburu polis

TIDAK berhati perut!

Itulah ungkapan sesuai bagi menggambarkan tindakan dua lelaki yang bertindak melempar seekor anjing ke dalam sungai untuk dimakan buaya.

Menerusi video berdurasi sekitar 29 saat itu, kelihatan dua orang lelaki tersebut menangkap seekor anjing di tepi jalan, sebelum menghayun dan melempar haiwan itu ke dalam sungai.

Kelihatan anjing tersebut terkapai-kapai seketika di tengah sungai, malah cuba menyelamatkan diri ketika diserang buaya.

Apa yang lebih kejam, kedua-dua lelaki itu dan rakan mereka hanya ketawa dan bersorak melihat kejadian tersebut.

Video tersebut kini tular di platform Twitter, Instagram dan juga Tiktok, dengan rata-rata warga maya mengecam perlakuan kejam kedua-dua lelaki berkenaan.

Difahamkan, kejadian itu didakwa berlaku di daerah Sembakung, wilayah Nunukan, Kalimantan Utara.

Pengerusi Animal Defender Indonesia, Doni Herdar Tona berkata pihaknya telah mengenal pasti lokasi dan pelaku di dalam video tersebut.

Doni yang turut mengecam perbuatan kejam tersebut berkata pihaknya akan membuat laporan polis.

"Video itu menggambarkan mentaliti yang sakit, bersenang-senang dengan penderitaan makhluk lain," kata Doni.

Sementara itu, Serambinews melaporkan dua pelaku berkenaan kini diburu polis. -Tribunnews

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

lempar anjing dalam sungai, anjing dimakan buaya, dua lelaki lempar anjing,

Summary: <b>KELIHATAN</b> anjing tersebut terkapai-kapai seketika di tengah sungai, malah cuba menyelamatkan diri ketika diserang buaya.

{\"image_path\":\"uploads\\/images\\/2023\\/06\\/16\\/2129438.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":462,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Tangkap layar memaparkan dua lelaki melempar seekor anjing ke dalam sungai. -Gambar media sosial\",\"image_count\":1}


Lamborghini dipandu YouTuber rempuh kereta dinaiki 3 beranak, budak 5 tahun terkorban

SEORANG YouTuber yang memandu sebuah kereta Lamborghini untuk rakaman video merempuh sebuah kenderaan lain, mengorbankan seorang kanak-kanak lelaki berusia lima tahun.

Kejadian yang berlaku di Rom pada petang Rabu, Itali itu turut menyebabkan ibu dan adik perempuan mangsa cedera.

Matteo Di Pietro, 20, didakwa memandu Lamborghini warna biru bersama empat YouTuber lain sebagai penumpang sebelum merempuh sebuah kereta yang dinaiki satu keluarga.

Mangsa yang berusia lima tahun, Manuel Proietti bersama ibu dan adik perempuannya berumur empat tahun dikejarkan ke hospital, namun dia disahkan meninggal dunia dalam perjalanan.

Manual (kiri) bersama ibu dan adik perempuannya.

Penduduk tempatan mendakwa kumpulan YouTuber yang menaiki kenderaan utiliti sukan (SUV) itu cuba memintas sebuah kereta lain pada kelajuan tinggi sebelum rempuhan berlaku.

Ketika kejadian, ibu Manuel berusia 29 tahun baru menjemput anak-anaknya dari tadika.

Personaliti media sosial, Vito Loiacano yang menyertai Di Pietro bersama tiga YouTuber lain, dan mempunyai lebih 600,000 pengikut, untuk beraksi dalam Lamborghini.

Kelima-lima mereka yang menaiki SUV itu terdiri daripada kumpulan yang dinamakan 'The BorderLine'.

Kesemua YouTuber ini mengambil bahagian dalam cabaran media sosial yang menyaksikan pengaruh mengambil bahagian dalam lagak ngeri untuk memenangi hadiah, lapor Corriere della Sera.

Mereka cuba menghabiskan 50 jam tanpa henti dengan menaiki kenderaan mewah itu.

Pendakwa raya di Rom sedang menyiasat Di Pietro kerana memandu sehingga menyebabkan kematian dan kecederaan parah, manakala polis trafik cuba mengenal pasti indvividu yang merakam aksi dari dalam Lamborghini. - Daily Mail

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Lamborghini, YouTuber, influencer, maut nahas, remput kereta, cabaran media sosial

Summary: <b>MANUEL</b> Proietti disahkan meninggal dunia ketika dalam perjalanan ke hospital.

Nahas yang mengorbankan seorang kanak-kanak lelaki berusia lima tahun.


Gara-gara malas menyapu, basuh baju... Ibu naik angin siram anak usia 9 tahun dengan air panas sampai muka melecur

GARA-gara malas menyapu sampah dan membasuh pakaian, seorang anak perempuan disiram air panas oleh ibunya sendiri.

Kejadian yang menimpa seorang anak berusia sembilan tahun berlaku di Sungai Limau di Padang Pariaman, Sumatera Barat di Indonesia.

Akibat kekejaman si ibu berusia 37 tahun, wajah dan badan mangsa melecur.

Memetik laporan Kompas, mangsa juga rupanya pernah didera di bahagian kepala oleh ibunya menggunakan alat urut.

Menerusi video yang tular di media sosial, kelihatan keadaan badan mangsa yang dipenuhi luka.

Dalam video tersebut, mangsa dilihat memakai baju warna merah jambu dan seseorang sedang memeriksa luka di muka, tangan, belakang dan pinggulnya.

Menurut polis, penderaan itu sudah lama dilakukan ketika bapa mangsa pergi bekerja.

"Sudah lama didera. Apabila bapa mangsa tiada di rumah, dia akan pergi bekerja," kata Ketua Unit Siasatan Jenayah Polis Pariaman, AKP M Arvi ketika dihubungi pada Selasa.

Ibu mangsa kini ditahan polis dan dalam siasatan di bawah Akta Perlindungan Kanak-Kanak yang membawa hukuman penjara lima tahun sekiranya disabit bersalah. - Tribun Jatim

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

disiram air panas, dera anak, badan melecur, ibu durjana, kejam

Summary: <b>PENDERAAN</b> terhadap mangsa sebenarnya sudah lama dilakukan oleh ibu kandung.

{\"image_path\":\"uploads\\/images\\/2023\\/06\\/16\\/2128579.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":553,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Seorang wanita didakwa mendera anak kandung dengan menyiram air panas sehingga melecur. -Gambar TribunPadang.com\\/Panji Rahmat\",\"image_count\":1}

Seorang wanita didakwa mendera anak kandung dengan menyiram air panas sehingga melecur. -Gambar TribunPadang.com/Panji Rahmat


Rimas dibandingkan dengan artis lain, Ernie Zakri kasihan peminat buang masa sakitkan hati sendiri

PENYANYI Ernie Zakri kekal tenang meskipun perlu berdepan dengan peminat fanatik selebriti lain yang gemar membandingkan dirinya dengan artis kegemaran mereka.

Mengakui ada kalanya rimas dengan tindakan itu, Ernie atau nama sebenarnya Nur Ernie Shahirah Zakri, 31, bagaimanapun berkata dia tidak mahu mengeruhkan lagi keadaan kerana menyedari ada antara peminat itu masih muda.

"Rimas memang rimas tapi kasihan pun ada, saya rasa macam sudah-sudahlah, kenapa nak buat perbandingan dan pergaduhan?

"Tapi bila fikir balik, saya anggap ia perkara yang biasa kerana setiap orang ada kebebasan menulis dan mereka akan sentiasa bercakap. Saya tak boleh nak hentikan perkara itu.

Ernie tenang layan komen negatif di media sosial.

"Apa yang saya boleh buat cuma balas semula dengan benda yang baik sebab kita tak tahu yang buat itu kadang budak-budak baru 16 atau 17 tahun," katanya kepada pemberita.

Ernie berkongsi perkara itu ketika ditemui di Ernie Zakri Singing Ceremony yang berlangsung di Hotel Le Meridien, Petaling Jaya, Selangor pada petang Selasa.

Dalam pada itu, Ernie juga menganggap peminat yang agresif itu hanya ingin mempertahankan penyanyi kegemaran mereka.

ARTIKEL BERKAITAN: “Tolong pantau pentaksub anda!” - Ernie Zakri minta peminat henti bertelagah, tiada masalah dengan Aina Abdul

ARTIKEL BERKAITAN: “Saya sangka job ini kacang saja” - Ernie Zakri rasa tertipu, menyesal terima tawaran berlakon

Namun dia meminta agar peminat berkenaan tidak meninggalkan komen yang boleh menyakitkan hati orang lain.

"Kalau dulu saya dapat komen-komen macam itu mungkin rasa tak seronok. Tapi bila fikir balik, peminat sebenarnya menyayangi penyanyi mereka.

"Saya tak kisah kalau mereka nak pertahankan penyanyi mereka tapi kalau sampai caci maki saya tak rasa ia bagus.

"Apabila saya rasa ia keterlaluan baru saya kata... sebab media sosial saya bukan untuk kongsi kerjaya sahaja tapi berkomunikasi dengan peminat," katanya lagi.

Saya ini kadang kasihan dengan peminat, mereka tak tahu kita ini ada hubungan baik.

ERNIE ZAKRI

PENYANYI

Kata Ernie, tindakan peminat itu seolah-olah membuang masa dan tenaga kerana hubungannya dengan rakan artis lain dalam keadaan baik.

"Saya ini kadang kasihan dengan peminat, mereka tak tahu kita ini ada hubungan baik dengan rakan-rakan artis. Alhamdulillah.

"Mereka ini peminat yang terlalu bijak sehingga sanggup buang tenaga dan buat sakit hati sendiri sedangkan kita dengan penyanyi itu baik saja.

Hubungan Ernie dan rakan artis lain baik-baik saja.

"Peminat seperti itu adalah normal cuma penyanyi itu sendiri yang kena pilih nak jadikan ia sebagai apa. Kita nak jadi macam mereka atau sebaliknya," ujarnya.

Sebelum ini, Ernie tercalon dalam senarai Top 5 bagi kategori Penyanyi Wanita Popular Anugerah Bintang Popular Berita Harian (ABPBH) 35.

Namun disebalik kegembiraan penyanyi berkenaan terdapat netizen yang seolah-oleh menyindir Ernie dengan menyatakan hanya ahli keluarga sahaja yang mengundi dirinya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Ernie Zakri, ABPBH, Ernie disindir, hiburan, Ernie rimas, Ernie Syamel

Summary: <b>ERNIE</b> Zakri rimas dengan gelagat peminat fanatik yang suka lakukan perbandingan.

ErnieZakri enggan melatah apabila ada peminat membandingkan dirinya dengan artis lain.


Akhirnya impian jadi kenyataan, Nia Atasha bangga dipilih sebagai model pakaian dalam jenama terkenal

NAMA pelakon dan model Nia Atasha menjadi sebutan ramai dan mula tular di media sosial selepas dia mengumumkan dipilih sebagai wajah kempen baharu jenama antarabangsa Victoria Secret.

Bangga dengan pencapaian itu, Nia, 27, juga mencipta sejarah tersendiri apabila menjadi wanita berbangsa Melayu pertama bekerjasama dengan jenama tersebut.

Kata Nia, sebagai seorang model dia sudah lama menyimpan hasrat untuk menjadi model bagi koleksi jenama itu.

Nia terus melebarkan sayap bekerjasama dengan jenama antarabangsa.

"Ini merupakan satu penghargaan buat saya. Saya sudah lama impikan menjadi model kempen Victoria Secret sejak mula dalam bidang ini," ujarnya dalam satu temu bual.

Sementara itu, menerusi perkongsian di laman Instagram miliknya, Nia juga berkongsi perasaan teruja ketika hadir pada majlis pelancaran dan kolaborasinya kali ini.

"Sejujurnya saya masih cuba proses untuk berfikir semua ini. Saya tidak akan percayakan ini," ujarnya.

ARTIKEL BERKAITAN: Sering sakit sampai pengsan di pentas ‘Dangdut Academy Asia’, Beby Acha hampir putus asa rasa nak balik Malaysia

ARTIKEL BERKAITAN: Qi Razali mahu teman wanita kejar cita-cita sebelum kahwin

Selain Nia, Miss Universe Malaysia 2018 iaitu Jane Teoh juga dipilih menyertai kempen sama.

Bagaimanapun di sebalik kejayaan ini, ada juga dalam kalangan netizen yang mempertikaikan prestasi Nia.

Nia bangga dengan pencapaian dalam kerjaya sebagai model.

Mereka menganggap Nia tidak sepatutnya bermimpi untuk untuk menjadi model bagi jenama yang cukup terkenal dengan produk pakaian dalam.

Namun ramai juga kalangan rakan artis dan model yang menyokong perjalanan kerjaya Nia.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Nia Atasha, Victoria Secret, Nia Atasha model Vitoria Secret, pelakon Nia Atasha, hiburan

Summary: <b>ADA</b> juga dalam kalangan netizen yang mempertikaikan prestasi Nia.

Nia sudah lama pasang impian bekerja dengan Victoria Secret.


Pempengaruh Iddin Syah dakwa diperdaya rakan artis Che Ta Pot Pet

USAHAWAN dan pempengaruh Iddin Syah mendakwa dia ditipu oleh rakan niaga yang juga seorang penyanyi sebanyak RM150,000.

Kata Iddin atau Muhammad Iddin Syah Mohd Fuzi, 28, wanita tersebut iaitu Che Ta Pot Pet atau Rozita Baharom, 36, gagal membuat bayaran semula jumlah yang telah dijanjikan bagi tujuan pembayaran sebuah perkhidmatan.

"Saya ditipu oleh Che Ta dan suami Selepas wang tersebut diberikan pasangan itu sepi serta mengelak untuk berjumpa dan berhubung.

Iddin menunjukkan dokumen perjanjian mereka.

"Tempoh dua minggu untuk jelaskan hutang tersebut telah tamat. Sekarang sudah lebih tiga minggu dan satu sen pun saya belum terima," katanya.

Iddin berkongsi perkara tersebut di laman Instagram miliknya pada Selasa.

ARTIKEL BERKAITAN: “Posting IG punca selisih faham” - Cheta Potpet tiada masalah dengan Aepul Roza, tampil bersihkan nama

ARTIKEL BERKAITAN: Serba tak kena! Influencer Iddin Syah dituduh menunjuk-nunjuk beri sumbangan di bazar Ramadan... Kalau tak buat orang tanya pula

Dalam masa sama dia juga turut menujukkan bukti perjanjian mereka bersama di mana Che Ta dan suaminya akan menjelaskan bayaran secara ansuran dalam tempoh dua minggu bermula 14 Jun lalu.

Tambahnya dia sebelum ini mengambil pendekatan untuk berdiam kerana mahu memberi ruang kepada penyanyi itu selain percaya pada perjanjian yang telah termaktub antara mereka.

"Oleh kerana jaminan surat dari peguam, saya ambil pendekataan berdiam sepanjang Jun lalu kerana mahu memberi peluang dan melihat sejauh mana komitmen mereka dalam menyelesaikan masalah ini. Malangnya seperti dijangka mereka mungkir janji.

Che Ta dan suami turut didakwa menipu rakan usahawan lain.

"Pasangan ini siap pukul canang kononnya mereka difitnah. Semua bukti saya ada," ujarnya.

Tambah Iddin dia juga sudah membuat laporan polis berhubung perkara tersebut.

Usaha mStar untuk mendapatkan komen balas Che Ta tidak berhasil apabila dia dikatakan enggan memberi sebarang kenyataan dan menyerahkan kepada peguam dan akan melakukan sidang media bagi menjelaskan perkara terbabit.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Che Ta Pot Pet, Iddin Syah, ushawan gaduh, kes tipu duit, usahawan saman, kes polis, sensasi

Summary: <b>IDDIN</b> sudah membuat laporan polis berhubung perkara tersebut.

Iddin minta Che Ta segera selesaikan hutang.


Sering sakit sampai pengsan di pentas ‘Dangdut Academy Asia’, Beby Acha hampir putus asa rasa nak balik Malaysia

GARA-GARA masalah kesihatan yang dialaminya, penyanyi Beby Acha mengakui hampir berputus asa sepanjang menyertai program Dangdut Academy Asia musim keenam (DAA6).

Kata Beby atau Nur Aishah Md Shari, 32, dia terpaksa berulang-alik ke hospital di Jakarta, Indonesia disebabkan mengalami batuk dan selsema selain sakit pada bahagian jahitan akibat pembedahan apendiks pada April lalu.

"Mungkin disebabkan terlalu seronok di sini sehingga saya lupa pernah jalani pembedahan. Luka sebelum ini pun belum betul-betul sembuh lagi. Saya juga selalu batuk dan selsema. Jadi banyak kali ulang-alik ke hospital untuk mendapatkan rawatan.

Beby akui sukar bersaing di pentas DAA6.

"Saya tidak boleh duduk di wad sahaja kerana banyak terlibat dengan aktiviti di sini (Indonesia). Mujurlah hospital berdekatan dengan tempat kami tinggal, jadi mudah untuk dapatkan rawatan.

"Kalau difikirkan masalah kesihatan ini memang buat saya down dan rasa nak balik Malaysia. Saya hampir berputus asa sebab asyik sakit di sini," katanya ketika dihubungi mStar pada Selesa.

Beby sebelum itu berkongsi gambar dia menerima rawatan di hospital dan turut memohon doa peminat agar dia segera sembuh sekaligus dapat meneruskan perjuangan dalam program berkenaan.

ARTIKEL BERKAITAN: Dua hari terseksa sakit perut, Beby Acha akhirnya selamat jalani pembedahan apendiks

ARTIKEL BERKAITAN: Beby Acha masuk hospital akibat denggi, badan lemah tak boleh cakap banyak... “Mungkin ada jangkitan kuman pada paru-paru”

Tambah Beby, sokongan dan harapan keluarga juga menjadi semangat untuk dia kekal bertahan dan cuba untuk melakukan yang terbaik.

"Minggu lalu ketika sesi latihan, saya pengsan di atas pentas. Memang orang nampak saya macam sihat ketika membuat persembahan namun ramai tidak tahu sakit yang saya alami.

Kalau difikirkan masalah kesihatan ini memang buat saya down dan rasa nak balik Malaysia

BEBY ACHA

PENYANYI

"Minggu ini pun dalam keadaan yang kurang sihat, saya rasa macam dah tak mampu bertanding. Namun keluarga sentiasa memberi semangat. Peluang ini datang hanya sekali sahaja," ujarnya.

Bercakap tentang penyertaannya kali ini, Beby berkata dia tidak meletakkan harapan tinggi untuk tersenarai sehingga ke peringkat akhir.

Bagaimanapun pengalaman bertemu dengan peserta lain dari lapan buah negara berbeza merupakan peluang berharga selain dapat menimba ilmu baharu.

Beby bersama rakan peserta dari Malaysia.

"Untuk musim kali ini, kami tinggal di asrama. Jadi hubungan antara semua peserta sangat rapat. Walau berbeza dari segi bahasa, namun kami boleh jadi rapat.

"Untuk sampai ke minggu akhir itu memang sukar sebab semua peserta sangat hebat. Saya sedar kemampuan saya dalam menyanyikan lagu dangdut," jelasnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Beby Acha, DAA6, dangsut academy asia, sakit, masuk hospital, artis dangdut, indonesia

Summary: <b>SOKONGAN</b> dan harapan keluarga juga menjadi semangat untuk Beby kekal bertahan.

Beby kerap mengalami sakit di Indonesia.


Kasihan Fatima tiada kawan, Fazura menanti rezeki cahaya mata kedua

PELAKON Nur Fazura berkata dia dan suami iaitu Fattah Amin sentiasa bersedia untuk menimang cahaya mata kedua.

Fazura atau Nur Fazura Sharifuddin, 40, bagaimanapun berkata kesibukan kerja mungkin menjadi kekangan memandangkan dia bakal terlibat dalam sebuah drama bersiri tidak lama lagi.

Namun Fazura memberitahu dia sama sekali tidak menolak seandainya ditakdirkan hamil dalam masa terdekat.

Fazura dan Fattah terima seandainya dikurniakan anak kedua bila-bila masa.

"Sebenarnya soalan tentang zuriat ini agak peribadi buat saya. Rezeki Allah itu sudah tentu saya tidak akan tolak, saya memang sudah bersedia untuk menimang cahaya mata kedua.

"Cumanya sekarang ini saya sedang menjalani penggambaran filem yang tidak boleh saya cerita dengan lebih lanjut... InsyaAllah bulan Ogos ini saya akan buat comeback dengan drama siri.

ARTIKEL BERKAITAN: [V] Fazura sudah sedia timang cahaya mata kedua... impi miliki anak lelaki pula

ARTIKEL BERKAITAN: Letih asyik dapat watak rebut lelaki, Fazura buka syarikat produksi sendiri

"Kalau ada rezeki kami terima. Sekarang ini saya hanya teruskan kehidupan seperti biasa... ada rezeki InsyaAllah," katanya kepada pemberita.

Fazura berkongsi perkara itu ketika ditemui di sidang media pelancaran program televisyen Innovathon yang diadakan di Hotel Royal Chulan, Kuala Lumpur pada Selasa.

Dalam pada itu, Fazura mengakui kasihan melihat anak sulungnya iaitu Nur Fatima Aisya yang keseorangan dan mahu berkawan.

Kalau ada rezeki kami terima. Sekarang ini saya hanya teruskan kehidupan seperti biasa... ada rezeki InsyaAllah.

FAZURA

PELAKON

Justeru itu, dia memohon orang ramai untuk terus mendoakan agar mereka segera dikurniakan cahaya mata kedua.

"Saya lihat Fatima pun kasihan dia seorang diri sekarang. Dia selalu cakap nak pergi rumah sepupu sebab nak berkawan.

"Doakan kami ya... InsyaAllah kalau ada rezeki, kami tidak tolak," ujarnya.

Ditanya adakah dia akan berkongsi berita kehamilan keduanya kelak, Fazura memaklumkan dia akan mengambil langkah yang sama seperti mana kandungan pertamanya tiga tahun lalu.

Pelakon filem Gol & Gincu ini juga memberitahu dia sedia berkongsi wajah anak apabila tiba waktu sesuai bagi menghargai peminat yang telah mendoakan mereka.

"Macam semua orang tahu, masa Fatima dulu saya hanya berkongsi wajah anak selepas tiga atau empat bulan selepas bersalin.

"Jadi, mungkin kalau anak kedua nanti saya tetap akan melakukan perkara yang sama. Tidaklah sampai tunggu masa yang lama sangat untuk berkongsi.

"Saya mahu berkongsi dengan orang ramai yang sudah mendoakan kami. Bila orang doakan kita, kita kena hargai dan berterima kasih," katanya.

Menerusi temu bual bersama media sebelum ini, Fazura memberitahu dia sudah bersedia untuk hamil cahaya mata kedua.

Pada awalnya dia merancang untuk menimang anak kedua pada Disember tahun ini, namun terpaksa menimbangkan semula hasrat itu kerana terikat dengan jadual kerja yang agak padat.

Untuk rekod, Fazura mendirikan rumah tangga dengan Fattah pada 27 November 2017 dan mereka dikurniakan seorang cahaya mata iaitu Nur Fatima Aisya yang kini berusia tiga tahun.

Fazura mohon doa yang baik-baik.

Dalam perkembangan lain, Fazura bakal muncul sebagai juri dalam sebuah program realiti berteraskan sains, teknologi dan inovasi iaitu Innovathon.

Program ini akan ditayangkan setiap hari Sabtu bermula 15 Julai 2021, pukul 9 malam di Astro Ria.

Manakala program ini akan bersiaran menerusi saluran-saluran vernakular yang lain termasuk Astro Showcase, Astro Vinmeen dan Astro AEC dua minggu sejurus sahaja tayangan perdana di Astro Ria.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Fazura tidak tolak rezeki timang anak kedua, Fazura, Fattah Amin, Gosip artis, Hiburan

Summary: <b>FAZURA</b> dan Fattah sentiasa bersedia untuk menimang cahaya mata kedua.

Fazura tidak tolak rezeki timang anak kedua.


Pengotornya! Taylor Swift berdepan denda kawasan rumah dipenuhi sampah

PENYANYI Taylor Swift dikenakan denda sebanyak 32 kali selepas kawasan di luar kediamannya yang terletak di Franklin Street, New York City dipenuhi sampah sarap.

Memetik laporan The Mirror, penyanyi berkenaan berdepan denda sebanyak RM 14,028 (USD 3010) sejak berpindah ke kawasan perumahan itu pada 2017 lalu.

Katanya, Taylor gagal memastikan laluan perjalan kaki di hadapan bangunannya bersih selain membuang sampah tidak bertempat.

Sampah sarap di kawasan rumah Taylor.

Kawasan berkenaan dikatakan dipenuhi dengan puntung rokok, botol minuman dan timbunan surat khabar.

Lebih mengejutkan, penyanyi berkenaan tidak mahu membayar denda tersebut sehingga sanggup mengambil tindakan undang-undang.

Malah sebelum ini, dia juga berjaya mengurangkan denda dengan jumlah yang banyak.

ARTIKEL BERKAITAN: Taylor Swift nyanyi lagu ‘Dear John’ selepas 11 tahun, minta peminat jangan serang John Mayer

ARTIKEL BERKAITAN: Cepat betul ‘move on’! Taylor Swift dah jumpa pengganti selepas putus Matty Healy, katanya penyanyi India

Menurut seorang pejalan kaki, Taylor tidak pernah mempedulikan dengan sampah sarap yang menganggu rumahnya itu sebaliknya sibuk dengan konsert.

"Dia tak peduli dengan sampah yang dibuang merata-rata. Saya rasa dia lebih sibuk dengan konsert berbanding ambil tahu keadaan rumahnya," ujarnya.

Bagaimanapun pendedahan tersebut tidak dapat diterima oleh rata-rata peminatnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Taylor Swift, rumah kotor, hiburan, Rumah Taylor Swift kotor

Summary: <b>TAYLOR</b> Swift didenda kerana rumahnya kotor.

Taylor tak serik rumah didena belasan ringgit kerana kotor.


Daniel Radcliffe memilih tawaran lakonan selepas jadi bapa, mahu luang lebih masa dengan anak

PELAKON Daniel Radcliffe mengakui status sebagai seorang bapa banyak mengubah kehidupannya termasuk berhubung tawaran kerja.

Kata Daniel, 34, selain lebih selektif dia juga mahu mengurangkan tawaran kerja kerana ingin memberikan fokus kepada anak kecilnya.

"Selama ini saya sangat memilih tawaran kerja dan selepas ini akan lebih selektif. Mungkin saya akan kurang bekerja untuk beberapa tahun akan datang.

ARTIKEL BERKAITAN: Daniel Radcliffe bakal timang cahaya mata pertama, tak sabar bawa anak ke set penggambaran

"Saya suka meluangkan masa bersama anak di rumah. Saya pasti akan merinduinya apabila mula bekerja nanti," katanya dalam satu program temu bual.

Kenyataan Daniel itu sekaligus menjawab desas-desus dia dan kekasihnya Erin Darke sudah menyambut kelahiran cahaya mata pertama mereka bersama sejak April lalu.

Pelakon siri filem Harry Porter itu sebelum ini pernah mendedahkan Erin sedang berbadan dua namun tidak pernah memberitahu secara terperinci berkaitan kelahiran anak mereka.

Daniel teruja bergelar bapa.

Berkongsi cerita tentang fasa baharu dalam hidupnya, Daniel menyifatkan ia sebagai yang sungguh menyeronokkan meskipun ada ketika memenatkan.

"Kehidupan sekarang ini sangat memenatkan. Namun kehadiran anak saya adalah sesuatu yang menakjubkan dan Erin pula sangat hebat.

"Saya sentiasa akan mengambil masa rehat dan pulang ke rumah untuk bersama mereka. Saya rasa seronok dapat bersama anak kami," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Daniel Radcliffe, pelakon Harry Porter, anak Daniel Radcliffe, kekasih Daniel Radcliffe, Hollywood

Summary: <b>DANIEL</b> menyifatkan menjadi bapa sungguh menyeronokkan meskipun ada ketika memenatkan.

Daniel masih belum berkongsi wajah anaknya.


Layan baik semua orang, Asyraf Khalid dan Tya Arifin tak pernah bersikap biadab

SUAMI kepada pelakon Tya Arifin iaitu Asyraf Khalid menafikan dakwaan dia dan isterinya bersikap biadap dengan seorang pekerja hotel seperti yang tular di media sosial.

Asyraf atau Muhammad Asyraf Khalid, 31, berkata tuduhan yang dibuat adalah tidak berasas sama sekali kerana dia tidak pernah menolak permintaan untuk bergambar bersama peminat.

Kata Asyraf, dia juga dikenali sebagai seorang yang peramah dan akan melayani setiap individu yang ditemui dengan penuh rasa hormat.

Asyraf mengakui tuduhan ini memberi persepsi buruk terhadapnya.

"Bagi saya ini adalah tuduhan yang tidak berasas. Saya berada dalam dunia bisnes, jadi saya tidak boleh nak jangka segala tuduhan yang tidak berasas daripada pesaing atau sesiapa.

"Ke mana saya pergi, saya cuba sebaik mungkin untuk baik dengan semua orang. Tak pernah lagi orang nak ambil gambar atau ajak sembang, saya tak layan.

ARTIKEL BERKAITAN: Siti Nurhaliza beli rumah pertama di Dubai... Asyraf Khalid tumpang bangga, berseloroh tak perlu lagi sewa hotel

ARTIKEL BERKAITAN: Bertuah badan! Asyraf Khalid beri hadiah Tesla buat Tya Ariffin sempena ulang tahun perkahwinan

"Malah orang yang kenal saya tahu saya ini jenis yang suka bersembang dan akan melayani setiap golongan masyarakat dengan hormat," katanya.

Asyraf berkongsi perkara itu menerusi sebuah video yang dimuat naik di Instagram miliknya pada malam Selasa.

Dalam pada itu, Asyraf menjelaskan dirinya bukanlah manusia sempurna yang tidak pernah melakukan kesilapan.

Namun dia sama sekali tidak pernah bersikap biadab tanpa sebab dan memohon maaf sekiranya dia melakukan perkara itu.

"Saya bukanlah maksum, mungkin saya pernah terkasar bahasa tetapi bagi saya itu normal. Kadang-kadang kita ada hari yang baik begitu juga sebaliknya.

"Saya pun masih normal tak mungkin akan marah kalau tiada sebab. Jadi, kalau saya pernah terkurang ajar atau terkasar bahasa dengan sesiapa sahaja, saya minta maaf," ujarnya.

Sementara itu, Asyraf mengakui kontroversi ini sedikit sebanyak memberikan persepsi buruk buat dirinya.

Dia berharap sekiranya ada individu yang bertemu dengannya di luar sana, jangan ragu-ragu untuk menegurnya kerana dia akan melayani mereka dengan baik.

"Saya pun tak seronok bila perkara seperti ini keluar kerana itu akan mewujudkan persepsi buruk terhadap saya.

"Kalau ada yang pernah terjumpa saya, anda boleh menilai sendiri macam mana saya yang sebenar.

"Jangan segan nak tegur saya, InsyaAllah saya akan layan semua orang baik-baik," katanya.

Sebelum ini, seorang individu di laman Twitter mendakwa Asyraf dan Tya bersikap biadap, tidak seperti personaliti yang ditunjukkan di media sosial.

Asyraf sentiasa cuba untuk melayani orang ramai dengan baik.

Menerusi ciapan di Twitter, individu terbabit mendakwa segelintir kakitangan hotel di Malaysia mengetahui tentang layanan buruk daripada pasangan suami isteri itu.

"Pasangan propa. Semua staff hotel Malaysia tahu perangai mereka ini macam mana. Di media sosial acah-acah baik, alim.

"Dengan staf hotel bersikap kurang ajar sangat. Bini sama, laki pun sama," tulisnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Asyraf Khalid jawab tuduhan biadap, Asyraf Khalid, Tya Arifin, Usahawan, Hiburan

Summary: <b>ASYRAF</b> menafikan dakwaan dia dan isterinya bersikap biadap dengan seorang pekerja hotel.

Asyraf menganggap ini satu tuduhan tidak berasas.


Dah lama tiada anak kecil… Syura menangis uruskan bayi, mencabar jadi seorang ibu

PENYANYI Syura Badron berkongsi perasaan teruja menguruskan bayi selepas 12 tahun tidak melahirkan cahaya mata.

Syura atau Zuraidah Badron, 37, mengakui cabaran yang dilalui membuatkannya menangis bangga mengenangkan jasa yang dilakukan oleh seorang ibu dalam membesarkan anak-anak.

"Selepas 12 tahun tidak menjaga bayi, kali ini betul-betul mencabar badan saya.

Kenyataan Syura di Instastory.

"Sakit badan, tak cukup tidur itu semua dah jadi kebiasaan. Sampai satu tahap, kita menangis sendiri.

"Bukan menangis sebab sakit tapi nangis sebab bangga dengan pengorbanan yang kita buat demi membesarkan anak-anak," katanya.

Syura berkongsi perkara itu menerusi sebuah hantaran yang dimuat naik di Instastory miliknya.

ARTIKEL BERKAITAN: Selepas 12 tahun Syura timang bayi lelaki, beri nama Muhammad Umar Eussof

ARTIKEL BERKAITAN: 'Cinta' Syura dan peminat istimewa bertaut selepas 23 tahun, siap bawa gambar lama

Dalam pada itu, Syura menzahirkan rasa kagum dengan semangat kaum ibu yang mampu menjaga anak-anak mereka tanpa bantuan pembantu rumah.

Syura juga memohon doa supaya mereka terus diberikan kesihatan dan kekuatan untuk menghayati momen sebagai seorang ibu.

"Saya tabik dengan semua ibu-ibu di luar sana yang menjaga anak mereka tanpa ada pembantu rumah.

"Semoga Allah berikan kesihatan dan kekuatan untuk kita menikmati keseronokkan momen sebagai ibu... ia satu pengalaman sangat berharga," ujarnya.

Dalam pada itu, penyanyi lagu Nazam Berkasih ini turut meluahkan rasa syukur kerana dikurniakan seorang suami yang memahami dan banyak membantu menguruskan hal anak-anak.

"Bertuahnya saya mendapat seorang suami yang sentiasa memahami dan rajin membantu (walaupun kadang-kadang dia selalu lawan dengkur demgan anak dia)," katanya.

Pada 12 Mac lalu, Syura selamat melahirkan bayi lelaki secara normal di salah sebuah hospital di Johor Bharu, Johor.

Menerusi temu bual bersama mStar, Syura meluahkan rasa teruja namun dalam masa sama berasa sedikit janggal.

Walaupun dikurniakan tiga cahaya mata sebelum ini, Syura menganggap ia sebagai satu pengalaman baharu.

Syura bersyukur dikurniakan suami yang memahami.

Untuk rekod, Syura mendirikan rumah tangga dengan Muhd Farizat pada pada 22 Januari 2022 dan ini merupakan perkahwinan keduannya.

Sebelum ini, Syura pernah berkahwin dengan Mohd Fadhly Md Yassin namun rumah tangga mereka berakhir dengan penceraian pada Ogos 2015.

Hasil perkahwinan itu, mereka dikurniakan cahaya mata iaitu Nurul Dania Irdina, 16, Nurul Qaisara Sofia,14, dan Muhammad Irfan Aryan, 12 tahun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Syura bangga pengorbanan seorang ibu, Cabaran Syura menjadi ibu, Syura, Hiburan

Summary: <b>CABARAN</b> yang dilalui membuatkannya menangis bangga mengenangkan jasa yang dilakukan seorang ibu.

Syura bangga dengan pengorbanan para ibu.


“Harap abang sudi terima kedatangan saya” - John Dihani minta maaf, mengaku silap buat fitnah

PENGGUNA media sosial dikenali sebagai John Dihani akhirnya tampil membuat permohonan maaf secara terbuka selepas didakwa menyebarkan fitnah tehadap pelawak dan penyampai radio Suria FM, Shuib.

Mengakui kesilapan berkongsi kandungan tanpa fakta tepat, individu berkenaan berkata tindakannya itu memberikan kesan sehingga memburukkan keadaan.

"Dengan ini saya memohon maaf secara terbuka kepada Shuib dengan penuh ikhlas berkaitan perkongsian yang mengundang fitnah ke atas dirinya.

Shuib sebelum ini mendedahkan perkongsian yang dibuat John.

"Disebabkan perkongsian itu juga telah mengundang pengguna lain meninggalkan komen dan tindakan saya mengiyakan komen tersebut," ujarnya.

John Dihani membuat permohonan maaf itu menerusi laman Instagram miliknya pada Selasa.

Dalam pada itu, John turut menyatakan kesediaan bersemuka dengan Shuib bagi menyelesaikan kemelut yang berlaku.

ARTIKEL BERKAITAN: [V] Shuib tak boleh berdiam selepas anak-anak tanya dituduh rancang bunuh Siti Sarah

ARTIKEL BERKAITAN: [V] Shuib akhirnya bersemuka, berpelukan dengan pemfitnah... Bakal ambil tindakan terhadap seorang lagi individu

"Sejujurnya saya menyesali tindakan saya berkongsi hantaran yang saya ambil dari posting orang di Facebook tanpa melihat kesan dan akibat dengan perkongsian yang membuta tuli itu.

"Saya harap Abang Shuib sudi terima kedatangan saya berjumpa Abang Shuib untuk membuat permohonan maaf secara terbuka diatas kekhilafan saya," ujarnya.

Pada Isnin Shuib atau Shahmira Muhammad, 39, berkongsi dua paparan pengguna media sosial yang menyebarkan fitnah kononnya dia terlibat dengan dengan ikutan Freemason.

Shuib tegas mahu saman pemfitnah.

Dua individu itu juga menyebut, Shuib sengaja membuat perancangan dengan pihak hospital sehingga menyebabkan kematian isterinya Allahyarham Siti Sarah.

Sementara itu dalam satu perkongsian Shuib pula, dia dilihat seakan tegas membawa kes ini ke muka pengadilan kerana telah mencemarkan nama baiknya.

"Sila berhubung dengan peguam saya," tegasnya.

Seorang lagi individu iaitu Zuhairi sudah bertemu dengan Shuib dalam satu sidang media yang diadakan di Bubble Bee, Bandar Sri Permaisuri, Kuala Lumpur pada Selasa.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shuib, John Dihani, kes saman, artis saman netizen, kes fitnah artis, Siti Sarah

Summary: <b>JOHN</b> turut menyatakan kesediaan bersemuka dengan Shuib bagi menyelesaikan kemelut yang berlaku.


Pusat kawalan operasi Saudia Airlines di KAIA serba canggih, terbesar di Timur Tengah... penerbangan lebih efisien

SYARIKAT penerbangan terbesar Arab Saudi iaitu Saudi Arabian Airlines (SAUDIA) mengumumkan pembukaan bangunan operasi terbaharu mereka di Lapangan Terbang Antarabangsa Raja Abdulaziz (KAIA) di Jeddah.

Bangunan dengan infrastruktur dan teknologi terkini itu dirasmikan dalam majlis penuh istiadat oleh Timbalan Gabenor Makkah Putera Badr bin Sultan bin Abdulaziz, serta Gabenor Jeddah Putera Saud bin Abdullah bin Jalawi.

Bangunan serba lengkap itu akan berfungsi sebagai penggerak utama Saudi Aviation Strategy, di bawah Strategi Pengangkutan dan Logistik Negara yang lebih luas.

Bangunan baharu itu juga akan menyokong SAUDIA dalam usahanya untuk menjadikan KAIA sebagai hab global.

Bangunan operasi itu bakal menyediakan akses lebih mudah buat juruterbang dan kru kabin.

Dibina sepenuhnya oleh Syarikat Pembangunan Hartanah Saudi Airlines (SARED) di atas kawasan seluas 50,000 meter persegi, bangunan dua tingkat itu boleh menampung lebih daripada 1,100 pekerja.

Sepanjang peringkat reka bentuk, pembinaan dan penggunaan bangunan, SARED mengutamakan pematuhan piawaian keselamatan tertinggi, termasuklah struktur yang mesra alam.

ARTIKEL BERKAITAN: Ingat seronok ke kena ‘sidai’ di airport? Pelanggan berhak dapat 3 pampasan ini jika penerbangan tunda, batal

Paling penting, ia juga bertujuan untuk menyediakan persekitaran ideal yang memupuk produktiviti dan inovasi dalam kalangan pekerjanya.

Selain itu, bangunan ini terletak berhampiran lapangan terbang, sekali gus menyediakan akses lebih mudah buat juruterbang dan kru kabin.

Sekitar majlis perasmian bangunan operasi terbaharu SAUDIA di KAIA, Jeddah.

Lebih menarik, ia turut dilengkapi kiosk self-boarding dengan teknologi kecerdasan buatan (AI), lima karusel bagasi, serta kira-kira 15 bilik mesyuarat untuk taklimat pra-penerbangan kru kabin.

Bangunan operasi baharu ini juga terdiri daripada beberapa jabatan, termasuk Operasi yang merangkumi Pusat Kawalan.

Ia telah direka untuk membawa setiap sektor yang terlibat secara langsung dalam operasi penerbangan di bawah satu bumbung untuk menyelaraskan komunikasi dan memastikan pelaksanaan yang lancar sepanjang masa.

Untuk rekod, ia juga merupakan pusat terbesar seumpamanya di Timur Tengah dan yang ke-12 ke terbesar di peringkat global.

Dapatkan info dengan mudah dan pantas! Join grup Telegram mStar DI SINI

Saudi Arabian Airlines, SAUDIA, KAIA, bangunan operasi SAUDIA, timbalan gabenor Makkah

Summary: <b>BANGUNAN</b> dua tingkat itu boleh menampung lebih daripada 1,100 pekerja.

Bangunan dua tingkat itu boleh menampung lebih daripada 1,100 pekerja.

Saudia 1st 787 Events and Flyaway February 2nd and 3rd 2016 *AIR PROMO*
BERNICCHI ROBERT C (2289110)
rms295407
nef2016nef2016
nef2016


Teruja nak bercuti bersama keluarga? Ini 5 destinasi menarik anda wajib travel... Lebih mudah boleh tempah macam-macam dengan Agoda!

TAHUN 2023 sudahpun membuka tirainya.

Bersempena dengan kedatangan tahun baharu ini, sudah pasti rata-rata dalam kalangan anda sudah mula merencana percutian bersama keluarga di destinasi atau lokasi menarik untuk menghabiskan waktu berkualiti sambil merehatkan minda.

Tidak semestinya anda perlu terbang jauh untuk bercuti kerana apa yang paling penting adalah lokasi serta tempat penginapan mestilah menjanjikan suasana yang aman, tenang dan selesa.

Masih buntu merancang percutian bersama keluarga? Tak perlu khuatir... dengan Agoda, semuanya menjadi mudah!

Rancang percutian bersama Agoda

Berdasarkan data yang dikumpulkan Agoda, dalam tempoh 12 bulan akan datang, 54 peratus rakyat Malaysia merancang untuk bercuti bersama keluarga isi rumah merangkumi ibu bapa dan anak-anak.

Sementara itu, 45 peratus lagi merancang untuk travel bersama keluarga besar merangkumi datuk dan nenek serta saudara-mara.

Apabila mengembara bersama keluarga atau kumpulan yang besar, 39 peratus rakyat Malaysia akan memilih untuk tinggal di BB atau rumah percutian milik persendirian.

Data juga menunjukkan 22 peratus rakyat Malaysia ingin melancong untuk bertemu dengan rakan dan keluarga, 20 peratus sememangnya bertujuan untuk mengembara, 19 peratus mengembara untuk tujuan kesihatan dan 18 peratus melancong untuk tujuan makanan, seni dan budaya.

Walau apa jua matlamat percutian anda, apa yang penting adalah sebelum membuat rancangan, perlu mengambil kira beberapa aspek seperti memilih penginapan yang berpatutan serta selamat, pengangkutan, lokasi dan aktiviti tarikan pelancong, lebih-lebih lagi jika bercuti dalam kumpulan yang besar.

Ini penting untuk memastikan percutian lebih menyeronokkan, berjalan lancar dan paling penting meninggalkan memori manis untuk dikenang sampai bila-bila.

Di Agoda, semua urusan percutian menjadi lebih mudah. Platform ini membolehkan pelanggan menempah penginapan dan aktiviti semasa bercuti dengan pelbagai pilihan hotel atau jenis penginapan yang sesuai untuk seisi keluarga pada kadar yang menarik.

Bukan itu sahaja, tiket penerbangan pun boleh ditempah secara dalam talian!

Senang cerita, Agoda merupakan platform sehenti (one-stop shop) yang memudahkan dan melancarkan rancangan percutian anda.

Bagi yang merancang percutian dalam kumpulan yang besar, anda boleh memilih untuk menempah penginapan dengan Agoda Homes.

Properti Agoda Homes merangkumi penginapan jenis apartment, banglo, rumah liburan, atau vila, yang sememangnya sesuai untuk keluarga besar anda.

Dengan Agoda Homes, anda tidak perlu membuka aplikasi yang berbeza.

Hanya masukkan tarikh perjalanan dan destinasi anda, nyatakan bilangan dewasa dan kanak-kanak, dan temui pelbagai jenis penginapan yang sedia untuk dipilih. Semestinya mudah dan pantas!

Masih pertimbangkan ke mana destinasi percutian akan datang?

Nah! Agoda menyenaraikan lima destinasi percutian menarik yang patut dikunjungi dan semestinya sesuai untuk seisi keluarga.

1) Cameron Highlands

Ladang teh terbentang luas menyejukkan mata yang memandang. - Foto mStar.

Lokasi tanah tinggi di Pahang ini menjadi pilihan ramai bukan sahaja kerana suhunya yang sejuk, malah terdapat banyak tempat serta aktiviti menarik yang sesuai untuk seisi keluarga.

Selain menikmati secawan teh bersama scone, anda boleh melawat ladang teh sama ada berjalan kaki atau menggunakan khidmat tramp. Anda boleh membeli sayur, buah-buahan dan bunga segar di Pasar Kea Farm, bermanja dengan biri-biri di The Sheep Sanctuary serta memetik buah strawberi di Big Red Strawberry Farm.

Muzium Time Tunnel. - Foto Agoda.

Antara lokasi lain yang wajib dikunjungi adalah Cactus Valley, Flora Park Cameron, Cameron Lavender, Muzium Time Tunnel, Pasar Malam Golden Hill dan Rose Valley.

Untuk penginapan, anda boleh cuba menginap di Camping Styles Emerald Avenue yang mampu memuatkan sehingga 10 orang.

Hiasan dan dekorasi di Camping Style Emerald Avenue yang sangat menarik, siap dengan khemah kecil di ruang tamu amat sesuai bagi mereka yang punya anak kecil yang suka meneroka dan bermain.

Antara kelebihan lain, penginapan yang terletak di Brinchang ini berdekatan dengan pilihan lokasi makanan dan juga tarikan menarik.

2) Langkawi

Pantai Cenang menjadi tumpuan pelancong. - Foto mStar.

Terletak di Kedah, keindahan pantai di pulau ini memikat hati pengunjung. Tidak sekadar boleh bermandi manda, pantai di pulau ini meriah dengan pelbagai aktiviti antaranya pertunjukan api.

Jadi jangan lepaskan peluang berkunjung ke Pantai Cenang, Pantai Tanjung Rhu, Pantai Tengah, Pantai Pulau Tuba dan Pantai Pasir Tengkorak.

Tidak lengkap percutian anda sekeluarga sekiranya ke Langkawi jika tidak menaiki kereta kabel. Setibanya di puncak, ambil peluang untuk melihat keindahan panorama pulau ini dari Jambatan Gantung atau Skybridge.

Menyaksikan panorama indah dengan menaiki kereta kabel. - Foto The Star.

Selain itu, antara lokasi menarik lain yang wajib dikunjungi adalah Kilim Mangrove, Langkawi Wildlife Park, Muzium 3D Langkawi, Underwater World Langkawi, Air Terjun Telaga Tujuh, Kompleks Kraf, Kompleks Mahsuri dan membeli-belah di zon bebas cukai.

Untuk lokasi penginapan, apa kata anda sekeluarga menginap di LeGrace Villa Langkawi Private Pool yang terletak Pantai Tengah. Penginapan Agoda Homes ini sangat sesuai buat seisi keluarga anda bersantai dengan suasana tenang dan damai ala vila.

Lebih menarik, ia dilengkapi dengan kolam renang persendirian untuk lebih privasi, ruangan vila sangat luas untuk ahli keluarga yang ramai dan mudah diakses kerana berhampiran dengan lokasi tarikan dan tempat makan.

3) Kota Kinabalu

Pemandangan Gunung Kinabalu di Kundasang. - Foto The Star.

Kunjungan ke Kota Kinabalu ini tak sah sekiranya anda sekeluarga tidak melawat Kundasang untuk menyaksikan sendiri Gunung Kinabalu yang tersergam indah.

Jika ke Kundasang, anda wajib singgah ke Desa Cattle Dairy Farm, Kolam Air Panas Poring, Ladang Teh Sabah, Mesilau Nature Park, Rumah Terbalik dan Jambatan Tamparuli.

Sementara itu di bandar Kota Kinabalu pula, jangan lepaskan peluang menikmati makanan laut segar di kebanyakan pasarnya. Siap boleh beli untuk dibawa pulang!

Makanan laut di Pasar Besar Kota Kinabalu. - Foto The Star.

Antara lokasi yang wajib dikunjungi adalah Pasar Besar Kota Kinabalu, Pasar Filipina, Pantai Tanjung Aru, Kota Kinabalu Upside Down House, Jesselton Point Waterfront, Mari-Mari Cultural Village, Masjid Terapung Likas, Pasar Gaya dan Pulau Manukan.

Untuk lokasi penginapan, apa kata anda sekeluarga menginap di Maison Life @The Loft Imago 9. Lokasi penginapan berkonsepkan apartment ini

terletak betul-betul di atas pusat beli-belah Imago dan hanya 15 minit pemanduan dari Lapangan Terbang Kota Kinabalu.

Ia juga berhampiran lokasi tarikan pelancong yang popular seperti Pulau Mamutik, pasar malam dan pasar Ahad Jalan Gaya. Jadi memang mudahlah

untuk anda sekeluarga kerana akses yang mudah ke tempat makan dan membeli-belah.

4) Pulau Pinang

Nasi kandar sememangnya terkenal di Pulau Pinang.

Bukan sekadar banyak 'port' makan terbaik, negeri ini juga menjadi pilihan semua termasuk keluarga yang mahu bercuti kerana kaya dengan budaya dan lokasi peninggalan bersejarah untuk dikunjungi.

Bagi keluarga yang kaki 'jalan-jalan cari makan', boleh singgah ke Padang Kota Lama untuk menikmati pasembur.

'Port' makan lain yang wajib dikunjungi adalah Nasi Kandar Deen Maju, Nasi Kandar Hameediyah, Restoran Kapitan, Restoran Sup Hameed, Roti Canai Gemas Road, Astaka Taman Tun Sardon, Laksa Janggus, Mi Sotong Hameed Pata dan banyak lagi.

Menaiki beca dan menikmati keindahan mural di Lebuh Armenia.

Bagi yang ingin merehatkan minda, apa kata anda berkunjung ke Batu Feringghi dan Bukit Bendera. Selain itu, tak sah juga sekiranya tidak berlibur di taman tema air Escape Penang.

Lengkapkan jurnal perjalanan ke Pulau Pinang dengan mengunjungi Kampung Agung, The Habitat, Entopia, Komtar, Jalan Seni Lebuh Armenia, Penang 3D Trick Arts, Fort Cornwallis, Bazaar Chow Rasta, dan Jeti Chew. Semua lokasi ini memang 'Insta-worthy'!

Untuk lokasi penginapan pula, anda sekeluarga boleh meninap di Sea View 3BR Designer Condo by ALV Suites. Pangsapuri tiga bilik tidur yang bergaya ini mempunyai ruang yang luas, sesuai untuk ahli keluarga yang ramai.

Terletak di lokasi strategik di Georgetown, sememangnya ia berdekatan dengan tempat tarikan pelancongan terkenal, antaranya Pinang Peranakan Mansion.

5) Melaka

Bangunan Stadthuys merupakan salah satu binaan ikonik di Melaka. - Foto Tourism Melaka.

Melaka terkenal kerana memiliki pelbagai keunikan terutama seni bina yang wujud sejak ratusan tahun dahulu. Anda wajib menaiki cruise menyusuri Sungai Melaka pada waktu malam.

Di sepanjang laluan, anda disajikan dengan pemandangan Kampung Morten, Jambatan Hang Tuah dan deretan bangunan yang indah dengan dekorasi lukisan serta kerlipan lampu berwarna-warni.

Jangan lupa 'cuci mata' melihat barang rare atau antik di Jonker Walk. Selepas penat berjalan, apa kata cuba merasai pengalaman menaiki beca pula.

Lokasi menarik lain yang wajib dikunjungi jika ke Melaka sudah tentunya Menara Taming Sari, Muzium Kapal Selam, Kota A Famosa, Masjid Selat, Muzium Maritim, Pantai Klebang, Muzium Istana Kesultanan Melaka, Zoo Melaka, Taman Buaya, Mahkota Parade, Muzium Hang Tuah, Muzium Al-Quran dan Bangunan Stadthuys.

Tidak lengkap sekiranya kunjungan ke Melaka tanpa ke 'port' makan. Nikmati asam pedas di Asam Pedas Claypot, coconut shake di Batu Berendam dan Klebang serta kuih keria di Limbongan.

Pelbagai barangan antik dan ‘rare’ yang dijual di Jonker Walk. - Foto The Star.

Untuk penginapan, anda dan seisi keluarga boleh menginap di Melaka Atlantis StayComfort. Pastinya anak-anak anda akan tersenyum kerana lokasi penginapan ini dilengkapi dengan taman permainan mini waterpark.

Kemudahan lain yang tersedia adalah seperti gimnasium, kawasan untuk barbeku, taman permainan kanak-kanak dan bilik menari.

Penginapan ini hanya terletak beberapa minit pemanduan dengan kereta ke beberapa lokasi tarikan seperti Jonker Street, St Paul's Hill & Church dan Muzium Warisan Baba & Nyonya.

Semuanya menarik dan sarat dengan lokasi serta aktiviti menyeronokkan buat seisi keluarga, bukan?

Jadi apa tunggu lagi? Rancang segera percutian keluarga anda dan pilih Agoda agar ia menjadi kenangan yang indah untuk diabadikan.

Maklumat lanjut, layari www.agoda.com.

Dapatkan info dengan mudah dan pantas! Join grup Telegram mStar DI SINI

Agoda, bercuti dalam negara, penginapan Malaysia, mStarKlik23

Summary: <b>SEMAK</b> lima destinasi percutian menarik yang patut dikunjungi dan semestinya sesuai untuk seisi keluarga.

Percutian di Melaka kurang lengkap sekiranya tidak menaiki Melaka River Cruise. -Foto FB Melaka River Cruise.

Ladang teh terbentang luas menyejukkan mata yang memandang. -Foto mStar